text:
Vous n'êtes pas connecté. Connectez-vous ou enregistrez-vous
Refleicien
Aller à la page : 1, 2, 3
1 Refleicien le Mer 10 Oct - 23:10
Yellow
En Preson !
2 Re: Refleicien le Jeu 11 Oct - 0:23
Danís
Adjudant
3 Re: Refleicien le Jeu 11 Oct - 10:03
maime
Lemosin de prumiera !
Apres, la question per ieu es : volem 'na societat capistalista o pas ?
Per ieu es non. 'Laidonc, ieu, sei condemnat a l'amateurisme associatiu per tot çò que fase. Perque vòle pas de l'efficency dau professionau dau profit.
Balhe 'n autre nom a l'amateurisme associatiu : l'autogestion. Sei segur que nos podrem esser efficent. Pense que nos damandara de mai calcular nòstres mòdes e medians d'accions. Parle d'una maniera generala, parle d'un projecte revolucionari. Per que la defensa de l'occitan a pas d'avenidor en defòra d'un projecte revolucionari anticapitalista. Bon, qu'es nonmas mon opinion...
4 Re: Refleicien le Jeu 11 Oct - 14:20
joan_cavalier
Trobador !!
maime a écrit:Vòle far 'na pita responsa. Desja crese que parlas de l'occitanisme e pas de l'occitan
Oc Yellow, Maime ten rason se parla pas d'occitanISME i'a pas la rima amb amateurISME.
Pel de mai, pensi que totun coneis ma pausicion sus aquò o desenvelopi?
Amistats
Cedric
5 Re: Refleicien le Ven 12 Oct - 12:31
maime
Lemosin de prumiera !
Ieu, ne'n sabe pas ren !!!! Benleu ses tu un anarquista occitanocapitalista... Quò m'estonaria pas de te...joan_cavalier a écrit:
Pel de mai, pensi que totun coneis ma pausicion sus aquò o desenvelopi?
6 Re: Refleicien le Ven 12 Oct - 21:27
EUP
Platussaire
aquò's belèu una respònsa... oblidètz pas queson arribats et son fòrça polits!
7 Re: Refleicien le Ven 12 Oct - 21:29
EUP
Platussaire
8 Re: Refleicien le Ven 12 Oct - 22:36
Yellow
En Preson !
EUP a écrit:
Es a gents coma tu vò Danis Cantournet que pensi quora pausi aquesta questien... As-ti pas vergonha de far dardènas emé la lenga nòstra?
Mi pòudrias donar conselhs per montar ma boita en occitan?
9 Re: Refleicien le Ven 12 Oct - 23:35
Zengi
Trobador !!
Perqué i a pas qu'aquèra causida ? Estar anticapitaliste, qu'ei estar dens l' 'amateurisme' ? Mes l' 'amateurisme' de qué ?L' occitan si pou-ti mesclar au capitalisme, vo tot d'au mens l'utilisar, vo es-ti condemnat per totjorn a l'amateurisme associatiu
10 Re: Refleicien le Sam 13 Oct - 0:53
admin
Trobador !!
D'un aute costat, quan cerqui suu oèb "occitania", que m'arriva de tombar suu siti d'un gran centre comerciau que s'apèra "OccitaniA" (www.occitania.com). Coneishi pas aqueth lòc, que'm sembla que's troba a l'entorn de Tolosa, mes s'es coma lo Rive d'Arcin que's troba dens la Comunautat urbana de Bordèu, vesi pas tròp ont es la cultura occitana aquí. Donc, avant que d'autes prenen los nostes simbèus, la nosta cultura, sonque tà har de moneda, seré benlèu melhor que sia nosautes qu'ac hasèvan, dens lo respect de la cultura ...
_________________
Tant d'annadas aviái somiat
Al mòble en kit crompat a But !
Mas en lo montant l'ai petat !
Ai, Cocut !
Pau DELERMÀS-FIGORNIÈR
11 Re: Refleicien le Sam 13 Oct - 8:36
EUP
Platussaire
Occitania, quant de professionaus dins lo mitan? Ieu pensi qu'au mai l'en aurà au mielhs sarà. Perqué es com'aquò qu'un grope culturau pòu devenir una societat. Per lo moment la societat es aquela de l'estat. Dins Bavièra, en Alemanha, l'a de cantons monte an tornat utilisar una moneda locala, ara, en mai de l'euro..fau pensar en tot aquò..
12 Re: Refleicien le Sam 13 Oct - 9:40
Tiston
Occitan Warrior
au nord d'a Limotges i'a 'na comunautat de comunas que se 'pela "Porte d'Occitanie",L'Òmi a écrit:
D'un aute costat, quan cerqui suu oèb "occitania", que m'arriva de tombar suu siti d'un gran centre comerciau que s'apèra "OccitaniA" (www.occitania.com). Coneishi pas aqueth lòc, que'm sembla que's troba a l'entorn de Tolosa, mes s'es coma lo Rive d'Arcin que's troba dens la Comunautat urbana de Bordèu, vesi pas tròp ont es la cultura occitana aquí. Donc, avant que d'autes prenen los nostes simbèus, la nosta cultura, sonque tà har de moneda, seré benlèu melhor que sia nosautes qu'ac hasèvan, dens lo respect de la cultura ...
qu'a 'n'aira d'implantacion industriala o d'activitat que se 'pela "Occitania"...
http://www.cc87portedoc.com/ , qu'es a costat de l'autorota que se 'pela "L'occitane", l'A20, que fai Vierzon-Limotges-Briva-Montalban...
I'a tanben la famosa marca de produchs cosmetics "L'Occitane en Provence"...
La caissa regionala Miegjorn-Pireneus d'una granda banqua francesa se 'pela "Banque populaire occitane"
Qu'es nonmas dau "marqueting..."
13 Re: Refleicien le Sam 13 Oct - 9:44
joan_cavalier
Trobador !!
Coma Maime me demandet desenvolopar mon vejaire e auei que teni un drin leser.
Aquela contesta, m'en bremba una autra que se trapa dins lo mitan rock (e se deu trapar dins d'autres mitans musicals per pas diser dins tots) lo dels grops commercials o non.
Ai l'impression per moment, que i'a monde per paur de venir capitalistes an un paur vetadiera de la moneda, partisson doncas del principi qu'un grop que ven produches e disc es comercial (la pieger amb la qual discuteri en arrivet a la conclusion que per qu'un grop sia pas commercial i calia s'amagar dins una balma al fond del trauc del cuòl del monde, e jogar pas que per elis meteis).
Sense cabussar dins l'exces a la Kiss (Cresi que fòra de la bandiera occitana e de dos o tres dacòses lo produches derivats que tenon pas lo sagel de la còla son pas legions), pensi (e i'a un fum de musician aici que mi pensi diran pas l'encontrari) que tot musician soma un jorn de poder viure de la seuna musica.
Oc sem d'unes qu'esperem nos ganhar la vida (ai pas dit faire moneda aquò es diferent) d'un costat la rason blosament umana : ieu d'eisemple teni 30 ans, sosci un d'aquel jorn de m'instalar amb la clinòta e per que pas de faire gojat, me vesi marridament faire present a Nadal al gojat des discs o de libres qu'ai reçaubut a gratis en servici premsa o alara lor diser "Dròtles, aquel mes minjaretz pas qu'un crostet de pan cada jorn çaquelà podretz sentir papa a la radio".
I'a tanben una nocion d'eficaçitat, passeri un an de continuar de faire radio tot en obrant per una centrala de crompadissa de la distribucion brava, e ben, bravei gens, vos prometti que fau mai de trabalh cada jorn en fasent pas que de radio que non pas de me levar a 5o15 del matin (quitament lo dissabte) per anar dins un fregidor gigant fins a 2 oras30 del vespre (at minima) e aprep encadenar la meuna jornada de radio.
Vos dirai que pel moment soi d'ensajar de me perenisar un pòste a la radio (la tòca meuna es pas de me pagar una Harley Davidson o un ostalas amb terrenh de gòlf mercés a Radio Occitania) e tre qu'i serai capitat, ensajarai d'en montar un autre, per qualqu'un mai
Un autre dacòs rapòrt a tot aquò aquel istòra de valor e de benevòlat, coneissi cant d'Occitania onte l'I.E.O s'en veu de las peiras per faire pagar al monde 60€ per an en escotisson per faire corses e pagar un professor, per de que lo monde an la costuma d'aver professors retirats benevòls que prenon pas res coma moneda e doncas lor pareis pas NORMAL de pagar per aprener l'occitan (seria d'ingles o d'allemand se pausarian pas la question) e òc bravei gens aquò far part del sentis uman, se deman vos trapet dins un subremercat e que vesetz una empolha de vin a 1 € e una a 3€, anetz prener la a 3 (o mai cara) per de que vos diretz " Se costa un euro, aquel vin val pas res"
Es atal tanben qu'associacions occitanISTES (e per un còp dirai qu'es una veiròla mai associatISTE qu'occitanISTE) a refuson de pagar còlas musicalas lo pretz que valon e ploran miseria en diguant que tenon pas moneda e que las còlas per "militantisme" venon a gratis o per un repais e lo desfragament (teni un fùm d'eisemples sus aquò m'en vau pas desenvolopar aici, dirai pas que per ieu lo que trapet la solucion amb aquò es Padena).
Darrier punt (o melhor abans darrier), totun dit que se cal brembar de l'istòria d'Occitania, anem ensajar de faire aquò clas (paraulas tirat de l'Alibert per diser "a l'unisson" e que m'estimi fòrça) es que seria pas sus aquela mena de probleme que dins las anadas 70, Joan Pau Verdier foguet vist coma un traidor per de que aviai cometut lo pecat 'aver Phillips coma ostal de disc, se las associacions s'eran pas petassat per crompar en massa disc a ventadorn o Revolum per lo svendre mens cars al seus sòçis (e al monde qu'en volian cal espandir la cultura occitana) ço que far que la FNAC capitavia pas de n'en vendre e doncas arefusavia d'en tornar crompar als artiste e als ostals de discs sos lo preteste que se ven pas.
Pensi que sem pas mai mainatges, sabem totes que malastrosament que nos agradesse o non sem dins un monde capitaliste, e malastrosament se lo volem cambia, lo podrem pas faire que de l'endadins alara òc ganhi de que emplener (e encara tot just) lo fregidor cada mes mercés a l'occitan, mas las oras que passi darrier un micro o d'adobar causas (anoncia d'un projecte brave sus Tolosa leu leu)que menon monde de s'interessar a l'occitan doncas raubi pas lo moneda, la ganhi es different, ço meteis per una còla de musica, un artiste, un patron d'estanquet occitan, moneda permet de viure mas plan usitada permet de faire viure monde.
Un darrier punt (çaquelà m'anetz trapar mesquin)
L'Òmi a écrit:Vertat, coma contestar un mitan quan es actor d'aqueth mitan, e quan lo ton argent ven d'aqueth mitan ?
.
Es qu'aquò pòt esplicar per de que l'occitan es dins aquela situacion al vist dels nombres de professors qu'avem dadins (que doncas son pagats per l'educacion nacionala, doncas l'estat frances e van pas nhacar la man que lor mena mangiscla).
Amistats
Cedric
E.A: Me bota vergonha d'aver ja escrich lo meu còp de morra per Yellow d'aquesta setmana (e soi segur qu'escotatz totes Yellow del diluns al divendres de 6 oras a 7 orras sus www.radiolengadoc.com) benleu aquel afar de moneda sera la tòca d'una de las meunas cronicas venenta (es benleu ço que volias Yellow
14 Re: Refleicien le Sam 13 Oct - 10:34
Gavach
Occitan Warrior
Es ma participacion a la discutida.
PS: Trabalhi dins l'EN e soi pas dins lo confort de los que trabalhan dins lo mond somiat d'una radio o d'una associacion. Vèsi Occitània (o al mens sos dròlles) tal coma es vertadierament e pas pel prisme d'un mitan tampat sus el meteis. E macarel es de mèrda.
15 Re: Refleicien le Sam 13 Oct - 10:51
Zengi
Trobador !!
Macarèl es de mèrda non pas per'mor ganha moneda dab occitan, qu'ei de mèrda per'mor lo tipe te ditz: "jo, soi aqui per véner Occitania". Se un dia lo drapèu franchimand au ras de l'occitan serà a la mòda, i en aurà tota ua cagada suus taulèrs de Macarèl ..Benlèu qu'avètz rason mas macarel es de mèrda
Aquò dit, pensi pas qu i aurà quauqu'un aquiu per criticar monde que ganhan moneda mercés a l'occitan. Que siam anticapitalistas o non, que vivem au bèthmiei d'ua societat capitalista, e qu'avem de ganhar moneda per viver com cau. S'ac podem ganhar en ajudar tanben la lenga, tant de bon !
16 Re: Refleicien le Sam 13 Oct - 11:12
joan_cavalier
Trobador !!
Gavach a écrit: PS: Trabalhi dins l'EN e soi pas dins lo confort de los que trabalhan dins lo mond somiat d'una radio o d'una associacion. Vèsi Occitània (o al mens sos dròlles) tal coma es vertadierament e pas pel prisme d'un mitan tampat sus el meteis. E macarel es de mèrda.
Se seria vexat aquel tesson de la stepa,
Gavach far pas ton remes....ton nas de pòrc e me la joga pas nas de pòrc te pregui, pas a ieu te coneissi tròp per te creire tròp colha per pas entendre ço que te disi: disi pas que lo monde de l'E.N rodon sus l'aure (non Aura ai pas aprlat de tu), sabes ben que coneissi plan la problematica E.N merces a mon anciana amiga, disi simplament que tu as mens de questions de te pausar sus ço que faras l'an que ven (per assabers lo gvern cambiet la lei suls emplecs ajudats, auei lo dia tot emplec ajudat qu'es estat sinhat amb mens de dos ans d'ancianetat a l'ANPE se va faire molzer, lo seu contracte pòt pas esser novelat, doncas vos en faguet pas va i'aver leu de recatatge dins lo mitan associatiu en general (e doncas dins lo quite occitan) e veiretz l'esfach de pas foncionar qu'amb profesionnaus "benevòls".
Per contra, Gavach assegura te, al vist dels projectes de Sarko, pensi que las nòstras situacions se deurian aprochar, malastrosament pas dins la bona dralha tan per ieu que per tu
Potons
Cedric.
E.A: Mèfisa te, ausigueri diser que dins lo teu rodol i'a una epidemia de nenets, mèfi de pas trapar aquela mena de malautia (doncas fas un poton de la meuna part a la teuna gavachette (Simone, lachez la gavachette IOI) mas pas qu'un poton
17 Re: Refleicien le Sam 13 Oct - 12:54
admin
Trobador !!
Quan veden lo cas de Rodin, poden veder que poden har avançar la cacunha shens estar professor. Bon, vertat, tot lo monde ne son pas lo Còr de la Plana, e tot lo monde saben pas har de grafisme, mes la cultura occitana es un maine que balha mei d'ua possibilitat. Quan disi que soi estudiant en occitan, lo monde disen "Tu veux etre prof d'occitanT ?" "Non" "Et tu vas faire quoi alors ? C'est un peu bouché comme voie !" "Ben je vais inventer un nouveau métier !".
Tà jo, qu'es aquò l'occitan : credar.
_________________
Tant d'annadas aviái somiat
Al mòble en kit crompat a But !
Mas en lo montant l'ai petat !
Ai, Cocut !
Pau DELERMÀS-FIGORNIÈR
18 Re: Refleicien le Sam 13 Oct - 13:43
Tiston
Occitan Warrior
'qu'es plan, vesem l'influençia daus Fabulous...ben quand t'auras trobat nos ne'n tornaras parlarL'Òmi a écrit:"Ben je vais inventer un nouveau métier !".
Tà jo, qu'es aquò l'occitan : credar.
19 Re: Refleicien le Sam 13 Oct - 14:07
joan_cavalier
Trobador !!
Tiston a écrit:'qu'es plan, vesem l'influençia daus Fabulous...
E es plan d'aver una influencia dels fabulous
20 Re: Refleicien le Sam 13 Oct - 18:39
EUP
Platussaire
De tot biais era una bòna questien, e pensi que fau sortir dau mecanisme de pensada monte l'occitan es morrent e nautrei lo gardem un pauc mai en vida. Aquò si passa sovent, mai pensi que deuriam puslèu pensar qu'avem tot de far, tot d'inventar. L'occitania es pas aièr, es deman.L'Òmi a écrit:
Tà jo, qu'es aquò l'occitan : credar.
21 Re: Refleicien le Sam 13 Oct - 19:14
joan_cavalier
Trobador !!
A 100 % d'acòrdi....coma le diria lo filosòfe de Caraglio "encara de rota, n'avem encara, e aprep encara mai, es nòstra rota aqueste e nos pia".
Cedric
22 Re: Refleicien le Dim 14 Oct - 21:22
Yellow
En Preson !
A ièu m agradaria deman de mi dire, 'vau viure decentament, vau ganhar plen de dardènas emé mon travalh que si fa a radio lenga mòrta', mai uèi es pas la vertat. E s'un jorn ai l'oportunetat de ganhar correctament ma vida alhors, laissarai l'occitanisme de caire sensa regrèts...
Ai pas tròp desenvolopat perdon, mai mi senti pas la fòrça d'argumentar mon prepaus e de m'embrolhar emé quauquei gents...
23 Re: Refleicien le Dim 14 Oct - 22:06
joan_cavalier
Trobador !!
Yellow a écrit:Mi pausavi la questien, que constatèri quauquei temps fa que lo cosme èra [...]
Ai pas tròp desenvolopat perdon, mai mi senti pas la fòrça d'argumentar mon prepaus e de m'embrolhar emé quauquei gents...
Ai trencat per pas faire lo forward complecte
Aquò espanta qualqu'un se disi que soi gaireben a 99% d'acordi amb Yellow:nòta:
24 Re: Refleicien le Dim 14 Oct - 23:33
EUP
Platussaire
25 Re: Refleicien le Lun 15 Oct - 10:36
Yellow
En Preson !
EUP a écrit:soventei fès, lei gens penson que sonque l'a una fòrma d'espressien, quau que siegue, en occitan, es un monde a part. Per eisemple: un cd, s'es en occitan, van ti dire que 15 € es tròp car, se metes un còrs de frema sus una imatge es un escandale, se fas de tee shirts, faudriá lei pagar mens de 10 € etc..Mai lei garris, es coma aquò que nautrei fem morir un pauc mai cada jorn la lenga, de considerar que fa pas partida de la vida, que deuriá estre le pais de lala e tinki winki monte tot es a gratis e l'a ren que tusta, que de potonors d'empertot..Per ieu es coma de pensar qu'es una lenga que si deuriá parlar passat 60 ans, a la campanha, dins un mitan rurau. Es parrier. Es metre la lenga entre de parèts. Dins la vida normala, a Bruxelles, Londres, Berlin, l'a de gens qu'an un trabalh, l'a de restaurants italians a Londres, tenguts per d'italians, la de botigas de libres françès a Berlin, de club de Karaté Shotokan a Bruxelles tenguts per de japonés..Onte es lo fotut problèma??Vaqui de gens que vivon de sa cultura, que fan son argent sus sa lenga e sei costumas, ti siás jà dich, dintrant dins un restaurant libanés "ah aqueu capitaliste! fai d'argent emé sa cultura! qué marriàs!" ??? Avant de dire "volem l'occitan aqui, volen l'occitan ailà" belèu que sariá ben de si levar lo det dau cuòu e de començar de far de cavas concrètas. Ieu li eri a Beziers, era ma promièra manif occitana, e m'a agradat de veire tot aqueu monde, lei colègas..mai qué fem??demandam de cavas que podem aguer sensa demandar..coma? emé d'argent..perqué lei catalans e leis alsacians an mens de problèma que nautrei? perqué an lei dardenas..l'argent es lo nervi de guerra, basta qu'aqui l'a ges de guerra segond ieu, siam pas nautrei que si trobam dins de charter, botats fòra dins un pais qu'avem jamai coneigut..a ieu m'agrada pas de far la victima. Siáú pas un d'aquelei conàs que porton de tee shirt de Montsegur e que frapon lei fremas dins de manifs, nimai sempre a plorar que fai 800 ans que lei francès manjon la terra emai la lenga. Segur que tot aquò mi fai pena, mi fa venir lo vòmi quand li pensi. Mai a l'ora d'ara cu's que t'empacha de parlar occitan? cu's que t'empacha de ne'n viure senon quauqueis occitans elei meme que van ti dire de conariás belèu? Segur qu'es pas reconeigut a l'escòla etc. Segur que passa pas tròp a la tv. Mai segond ieu, es pas de demandar a l'estat que va cambiar lei cavas..L'estat francés es clar non? dempuei la revolucien es clar: le français est la langue de l'état, et la seule langue de France. E va pas anar mielhs emé lei projèctes de lei sus lo bilinguisme. Donca qué? esperam encara de l'estat en fent lei victimas? vò ben fem de cavas??Perqué l'estat t'ajudariá mai de durbir una empresa en occitan qu'una empresa en francés per eisemple? Encara un còp, l'occitania segond ieu es deman. E siáú pas un independentista, aquò's un autra questien. Ieu vòli lo respect e la libertat de paraula e de lenga. Fau pas oblidar que siam una minoritat sus lo territòrì occitan de parlar sa lenga (1% o 2% en paca) donca la questien dau pais sarà per un autre temps. Mai per ieu l'indipendéncia, es pas una questien de bastir un pais emé sei frontièras, seis espitaus, sa policia, son armada, son sisteme sociau etc. L'INDIPENDÉNCIA si demanda pas, si pren! FEM LEI CAUVAS.
As dich de grossieretats, as dich 'argent'... Siéu completament d'acòrdi emé tu. En generau quand si fa cavas en òccitan, lei gents dau mitan an l'imprecien qu'es aïoli bolegant à la bonne franquette...
Un eisemple, sara pas Cedric que mi dira lo contràri: lo vilatgi occitan de la feria de besièrs. Aquest'an, l'i avèm agut de grops amators qu'an fach venir per copinagi, per que costava pas tròp, plus quauquei tèstas d'aficha coma Goulams'k, qu'èra aisit, qu'èran dau canton. An pas vòugut, an agut paur d' utilisar tròp d'argent per pagar de bòns gropes, qu'aurian, de sa notorietat fach venir de gents, qu'aurian consomats, qu'aurian fach venir d'argent au vilatgi occitan, au bar vò ai pichòts restaurants tenguts per lei Calandrètas (no comment, elei si fan son argent ansin, mai es d'argent associatiu e occitan, a despart que vendian de coca cola. Haro!)... Prefèran, pluslèu que d'ensajar de seduire la massa, de parlar a son pichòt ghetto occitanista d'acostumats, entre gents que sabon, entre cultureux mesme pron sovent. Parlan de cultura populària a longor de temps mai son elei dins un deliri elitisti rapòrt a n'aquesta cultura populària, ne fan una cava elitista...
Ièu siéu content de vèire gents coma Macarèl vò Adishatz que fan cavas per lo populò, de ràdios que mètan la lenga (e pas forçadament la cultura em un grand CUL) a la portada de tot lo monde. Alara que leis occitanistas normaus, lei que ne fan en defòra de sei cors (que son totstemps de pròfes), vendan de libres literàris, de cavas intelectualas per intellectueux...
L'occitan deu ausar estre populista, a mon avejaire. Es pas un mònde a despart, es pas una alternativa maravilhosa a la crudèutat dau monde. Deu ausar parlar argent, profièch, capitau, entreprèsa. Es pas condemnat a l'alternativa gauchisto-utopica-revolucionàri-d'amphi-mes-couilles...
Dernière édition par le Lun 15 Oct - 11:21, édité 1 fois
26 Re: Refleicien le Lun 15 Oct - 11:11
joan_cavalier
Trobador !!
EUP a écrit:soventei fès, lei gens penson que sonque l'a una fòrma d'espressien, quau que siegue, en occitan, es un monde a part. Per eisemple: un cd, s'es en occitan, van ti dire que 15 € es tròp car, se metes un còrs de frema sus una imatge es un escandale, se fas de tee shirts, faudriá lei pagar mens de 10 € etc..
Yellow a écrit:As dich de grossieretats, as dich 'argent'... Siéu completament d'acòrdi emé tu. En generau quand si fa cavas en òccitan, lei gents dau mitan an l'imprecien qu'es aïoli bolegant.
rooh avetz res compres gojats, setz marrits occitanISTES, la moneda per adobar las causas deu esser publica.
per de que s'anar faire cagar de faire cavas per se ganhar l'argnet pr'amor que basta pas d'anar faire mandigòt e plorar la pietat a la region, al despartament...(senher consol matge, fintats consi los nòstres emplegats son magres, tenon pas que la pèl suls osses, nos cal moneda per lor pagar de pan). Mai greu, ieu tremoli quora ausissi occitanISTES demandar dins certs ciutat (coma es lo cas a Tolosa) dralhas butgetaris especificas ta l'occitan (ço que voldria diser que totes los sectors (creacions artisticas, edicion, ensenhament...) serian dins lo meteis budgecte e que nos manjarem la moneda l'un l'autre.
Sus l'istòria dels pretz completament d'acòrdi amb EUP, vesi pas per de que un camisòt occitan costaria mens car que lo meteis en frances o en ingles: estraçar la cultura val a diser qu'òm considera se meteis que ten pas de valor.
Alprep, mi pensi que i'a tanben un probleme de pegatge amb la realitat: prendrai per eisemples los meus amics de MXL87 que cora sortigueron lo desvirament de "Coca Cola" en "Coma Cal" s fagueron tombar dessus coma que era un escandale que fasian de reclama per Coca Cola (qu'a plan mestier del mitan occitan es plan connegut).
Cresi que i'a un moment ont aquel mitan manca de recul (benleu segon una de las meunas teorias per de que i'a un fùm de monde qu'an causit de prener lo militantisme occitan coma leser per de que lo cors de macramé de lo lor barri era confla.
Amistats
Cedric
27 Re: Refleicien le Lun 15 Oct - 11:20
Yellow
En Preson !
EUP a écrit:soventei fès, lei gens penson que sonque l'a una fòrma d'espressien, quau que siegue, en occitan, es un monde a part. Per eisemple: un cd, s'es en occitan, van ti dire que 15 € es tròp car
M'en foti l'ai reçauput agratis a la ràdiò.
28 Re: Refleicien le Lun 15 Oct - 11:28
joan_cavalier
Trobador !!
Yellow a écrit:EUP a écrit:soventei fès, lei gens penson que sonque l'a una fòrma d'espressien, quau que siegue, en occitan, es un monde a part. Per eisemple: un cd, s'es en occitan, van ti dire que 15 € es tròp car
M'en foti l'ai reçauput agratis a la ràdiò.
Ieu tanben l'ai reçaubut gratis a la radio e coma soi un bon militant per l'espandiment de l'occitan se lo vòls EUP, te lo fau a 10€ en gravat
29 Re: Refleicien le Lun 15 Oct - 11:54
EUP
Platussaire
30 Re: Refleicien le Lun 15 Oct - 12:09
joan_cavalier
Trobador !!
EUP a écrit:colhons! vos pòdì mandar de pega solets fotocopiats em'un pauc de pèga e un pincèu...
Non manda nos melhor gredons de color e paper blanc, un modele, de pega, un pincel (per contra mèfi se sinhem EUP)
Te i pensi (istòria de menar de misteri sus aquèl forum) Yellow, pensas que podriem mesclar EUP al projecte de reclama "Donut"
Amistats
Cedric
Contenu sponsorisé
Aller à la page : 1, 2, 3
Permission de ce forum:
Vous ne pouvez pas répondre aux sujets dans ce forum


c: text/html

text:
Rugbi de XIII
Lo rugbi de XIII (rugby league dins los païses anglòfons) es un espòrt collectiu jogat entre doas esquipas de tretze jogaires que pòdon utilizar las mans per portar la pauma ovala. Es un dels dos còdes màgers del rugbi creat après una escission amb lo rugbi de XV en 1895.
Aquel espòrt es popular en Austràlia, en Anglatèrra, dins los Païses Catalans, en Nòva Zelanda, en Occitània e en Papoa-Nòva Guinèa. Dins los Païses Catalans es popular solament als Pirenèus Orientals: los Dragons Catalans (Perpinhan) jògan en Super Liga anglesa.
Istòria[modificar | modificar la font]
En Anglatèrra, los clubs de rugbi (de 15) del Nòrd que volián pagar los jorns de trabalh perduts pels jogaires amators deguèron crear, en 1895, la Northern Rugby Football Union. Aquela associacion introdusiguèt lo professionalisme tre 1898 e transformèt las rèulas a cha pauc: en 1906 se passèt a 13 jogaires. En 1922, la NRFU se cambièt lo nom en Rugby Football League çò que li balhèt son apellacion actuala en anglés. Una escission identica arribèt en Austràlia en 1907 amb la creacion de la New South Wales Rugby Football League.
En França, e subretot dins los païses occitans e catalans, lo rugbi de XIII s'espandiguèt a partir de 1933. Se creèt en 1934 la Liga Francesa de Rugbi de 13, que la meteissa annada se debanèt la primièra partida internacionala e se comencèt lo primièr campionat. La violéncia e la marrida qualitat del rugbi de 15 d'aquela passa faguèt qu'abans la seconda guèrra mondiala lo rugbi de 13 èra vengut mai popular que lo de 15. Pasmens de rancuras e de manipòlis faguèron que lo regim de Vichèi enebiguèt lo rugbi de 13 e forcèt l'integracion dels clubs de 13 dins los de 15.
A la Liberacion, lo rugbi de 13 reprenguèt son independéncia mas amb l'empacha legala d'utilizar lo nom de rubgi. La liga venguèt en 1948 la Federacion Francesa de Jòc de 13. Reprenguèt lo nom de rugbi a 13 en 1993. Après un periòde de bèlas capitadas (de la virada legendària en Austràlia en 1955 entrò la finala perduda de la Copa del Monde en 1968), lo rugbi de 13 coneguèt una longa davalada deguda a l'inconsisténcia de las politicas de la federacion. Es ara un espòrt relativament confidencial, gaire presat pel mèdias generals e esportius, malgrat la preséncia dels Dragons catalans dins la Super League essencialament anglesa e la tenguda, a l'escasença de la darrièra Copa del Monde, en 2013, d'unas partidas en França.
Competicions[modificar | modificar la font]
Seleccions nacionalas[modificar | modificar la font]
En 1954 se creèt la Copa del Monde de Rugbi de XIII, que la 14ena edicion, en 2013 foguèt ganhada per Austràlia que ten lo recòrd amb 10 victòrias (3 per Granda Bretanha e 1 per Nòva Zelanda). L'edicion venenta se farà en 2017 en Austràlia e Nòva Zelanda.
La Copa del Monde Femenina de Rugbi de XIII foguèt creada en 2000. Après 3 victòrias de Nòva Zelanda, Austràlia se ganhèt la copa en 2013.
La Copa del Monde de Rugbi League en Fautuèlh foguèt creada en 2008. Anglatèrra se ganhèt la primièra, e França la segonda en 2013.
Clubs[modificar | modificar la font]
La competicion màger es la NRL que se debana en Austràlia e Nòva Zelanda. Agropa 16 clubs que 15 son australians e lo 16en neozelandés. En 2014 lo carcassonés Romieg Casty rejonh los Syndney Roosters.
En Euròpa, la competicion mai coneguda es la Super League qu'agropa 14 clubs (13 anglés e los Dragons Catalans de Perpinhan).
Los clubs occitans mai fòrts participan a la liga Elèit de la Federacion Francesa de Rugbi de XIII. En 2014, es lo Tolosa Olimpic XIII que se ganha lo títol.
Variantas[modificar | modificar la font]
Se pòt jogar lo Rugbi League a 7 o a 9 jogaires.
I a d'autras variantas:
- lo Rugbi de 13 Tòca (Touch Rugby)
- lo Rugbi de 13 dobèrt (Open XIII)
- lo Rugbi de 13 de platja
- lo Rugby de 13 en fautuèlh
- lo Rugbi de 13 Tag
- lo Rugbi de 13 Master

robotstxt: allowed

filter: keep


text:
Jusqu’en 1631, li veissèu èron la prouprieta de si capitàni, coume li noble poudien leva de regimen que pagavon de si dardèno. Se metien pièi au service dóu rèi quouro n’en avié besoun. Uno proumiero marino d’Estat se coustituïguè pendènt lou règne de Louis XIII bonodi l’amenistracioun dóu cardinau de Richelieu, e à parti d’aqui fuguè à la cargo de l’Estat.
Li capitàni prouvençau fasènt coustruire si galèro e si veissèu à Marsiho pèr de Genouvés, èro pas estounant que lis aguèsson tambèn fa adourna à la modo di navire italian, sènso autro idèio que lou plesi d’aguè de batèu bèn decoura.
Lou 29 de mars 1631, quouro la marino devenguè d’Estat, dóumaci Richelieu, e que revenguè is arsenau de l’entre-teni, uno decouracioun richo e aboundanto sara la marco d’uno grando nacioun fàci à si rivalo. L’esculturo devendra lèu un afaire de proupagando, e Colbert, secretàri d’Estat à la Marino de Louis XIV voudra « faire éclater sur mer la magnificence de sa Majesté » e rivalisa emé li marino angleso e oulandeso. Semblarié, segound Leo Lagrange, que 1639 fuguèsse estado l’annado que l’esculturo navalo fuguè introducho à l’arsena de Touloun e que Micoulau Levray n’en fuguè lou proumier artisan. Sabèn qu’es éu qu’escultè en 1645 lou veissèu la Reine, segound li dessin de Puget.
Dóu tèms de la Foundo, touto ativeta estènt quàsi ineisistanto, li coustrucioun navalo mermèron. La pas revengudo dins lou païs, lou travai reprenguè lèu à l’arsena, travai de coustrucioun e de decouracioun.
Uno letro de l’intendènt de la Marino La Guette à Colbert (12 de jun 1663) douno uno idèio dóu biais de vèire la decouracioun navalo.
« Je prends la liberté, M., de vous faire présenter […]le portrait de la gallere Capitane comme estant une œuvre de vostre ministère plustot que de mes soings.
J’ay beaucoup de regret que le peintre n’a pas esté assez ingénieux pour la représenter aussy belle et aussy magnifique qu’elle se voit icy et qu’elle paroistra dans les portz estrangers. Et s’y j’estois assez éloquent pour vous en faire une véritable description vous advoueriez sans doute qu’elle est incomparablement plus enrichie et plus ornée que ne le représente la peinture. Et mesme le peintre n’ayant sceu faire voir le dedans de la poupe qui est doublé de lambris d’olivier et de bois d’Inde qui représente quantité de fleurs de lys d’or, d’Elles couronnées, et qui ce ferme avec un ballustre doré, on peut dire qu’il a caché ce qui est de plus singulier dans la construction de la gallere.
Enfin, M., j’ay souvente fois souhaitté que vous eussiez pu voir les bastiments qui se sont construits icy depuis que vous avez voullu jeter les yeux sur le fait de la marine, mais particulièremenrt la capitaine et le vaisseau S. Philippe, puisque vous auriez congneu que ce sont deux machines, qui, outre qu’elles seront très-bonnes à la guerre, seront encore propres à faire esclater sur les mers la magnificence de Sa Majesté. »
À Touloun, tre 1663, dous artisto s’óucupavon de la decouracioun di veissèu dóu rèi : l’escultour Levray e lou pintre La Rose. Mai fuguèron pas juja proun abile pèr coumpli li proujèt espetaclous de desvouloupamen de la Marino vougu pèr Colbert. Aquelo magnificènci duvié se manifesta pèr la richesso dis adournamen di veissèu, meme s’aquélis adournamen, trop lourd, trop carga, èron un empache pèr la maniableta di bastimen. En 1667, Jaque d’Infreville, intendènt dóu port de Touloun, sucessour de La Guette, prepausè à Colbert d’apela Puget, à soun vejaire lou mai coumpetènt, qu’avié vist si Cariatido sus lou port tambèn si dessin, pèr prendre la direicioun de l’ataié d’esculturo de l’arsena. Mai aquéu, qu’èro à Gèno, pausè si coundicioun.
ENVOYÉ À LA COUR PAR M. D’INFREVILLE LE 18 JANVIER 1667
Coppie des conditions que le sr Puget sculpteur désire qu’on luy accorde, auant que d’entrer au service du Roy dans son Arsenal à Toulon qu’il a envoyées à M. d’Infreville Intendant.
Premierement
1.– Je voudrois que l’ordre en vint du Roy, ce qui vous seroit facile escriuant en cour, comme necessaire pour la gloire de notre nation.
2.– Je veux êstre considéré non point comme ouvrier, mais comme principal officier.
3.– Je veux donner le dessein de l’architecture du nauire, j’entends tout ce qui est hors de l’eau, ou Euure mort, et que mes desseins fussent suivis de point en point après auoir esté examinez de vos principaux maistres comme Rodolphe, Poumet et Coulom.
4.– Qu’il me sera permis d’enrichir de mes ornemens à ma façon sans qu’on me contredise, soit maistre de hache ou autres officiers.
5.– Qu’il me sera donné un habille homme pour me soulager à ma volonté, auquel on payera un escu par jour.
6.– Qu’il ne sera enuoyé aucun dessein, soit à Monseigr l’amiral ou au Roy, ou tableau, qui ne soit porté par Puget.
7.– Que je ne veux trauailler de mes mains qu’aux modelles, ou desseins du trauail.
8.– Que les officiers n’auront rien à dire, sy je fais trauailler à mon astelier, en marbre ou en bronze.
9.– Qu’on me payera mes gages à 4500l. par année par auance.
10.– Que je ne m’oblige dans le trauail que pour deux ans.
11.– Que sy on bastit fabriques de pierres dans l’Arsenal ou hors de l’Arsenal despendant de la marine, j’en veux estre l’architecte, et en donner les dessains. »
Vai sènso dire que Colbert prenguè mau aquéli coundicioun que marcavon la croio de l’artisto, e tout d’uno mandè Francés Girardon, escultaire dóu rèi, pèr assegura lou travai. Aquéu restè gaire à l’arsena. Pamens lou Royal-Louis èro en chantié e falié bèn pensa à sa decouracioun. D’Infreville aguè l’idèio de faire un councours entre M. Levray, escultour, lou pintre J.-B. de la Rose e un autre escultour, Rombaud Languenu (Raymond Langueneux, o Ramoun Langueneux), qu’avié fa un travai d’esculturo sus bos pèr la catedralo de Touloun. Li proujèt d’aquéli tres artisto agradèron pas à Le Brun, lou proumié pintre reiau, que faguè éu-meme un dessin. Colbert decidè de manda un cop de mai Girardon pèr diregi lou travai de la quaranteno d’oubrié qu’avien à sa tèsto quatre escultour, li Levray paire e fiéu, Ramoun Langueneux e Turaut (o Turreau). Tout anè charmant tant que i’aguè Girardon pèr diregi tout aquéu mounde, mai un cop reparti, se cantè pas la memo cansoun ! Aquest abounde de chèfe amenè lèu de garrouio, e d’Infreville se veguè óublija de tourna soulicita Colbert fin d’embaucha Puget. Ié mandè dos letro, uno lou 10 d’abriéu : « […] assurément on a besoin d’un homme qui aye reputation et crayance à conduire 30 ou 40 personnes de ce mestier qui s’ymaginent en sçavoir autant les uns que les autres. […] », e uno autro lou 21 d’abriéu : « Je prévois que dans peu il naistra de la jalousie entre nos ouvriers ; je feray bien mon possible pour les tenir en leur devoir, mais il est absolument nécessaire d’avoir un commandant comme le sieur Girardon ou une personne de sa suffisance pour conduire un sy bel ouvrage et assujettir les gens de ce mestier, qui ne se gouvernent pas comme les autres artisans, cet art n’estant pas commun et dont le mérite n’est connu qu’à ceux du mestier. » Girardon soustenguè d’Infreville dins sa demando, e après forço tiro-alongo d’un bord coume de l’autre, Colbert diguè enfin de o à d’Infreville que n’en prenguè ate. Dins uno letro en dato dóu 1é de mai 1668, respoundeguè à Colbert :
« Je feray sçavoir au sieur Puget les intentions de Sa Majesté et feray mon possible pour le faire revenir icy » (Puget èro encaro parti à Gèno). Il y a longtemps que je n’ay eu commerce avec luy, ce qui faict que je ne diray encore rien de la résolution qu’il pourra prendre. Je l’exciteray par toutes sortes de moyens à venir servir icy Sa Majesté et d’y prendre la direction et conduite de tous les sculpteurs. Il en est très-capable et feray en sorte qu’il envoyera les dessins des autres ouvrages à Sa Majesté. »2
Après dous mes de parlamen, l’artisto vouguè bèn óubeï au rèi de Franço. Arribè à Touloun lou 8 de juliet 1668 e intrè au service dóu rèi coume direitour de l’ataié d’esculturo de l’arsena.
Dins aquesto annado 1668, cinq navire èron en proujèt e cinq en coustrucioun, coume lou Royal-Louis qu’èro lou proumié di grand veissèu de prestige di decor barrò que Colbert avié vougu pèr moustra la puissanço reialo, e lou Dauphin-Royal que soun adournamen èro esta mes en councours.
Mai Colbert refusè de douna à Puget la direicioun dóu chantié dóu Royal-Louis coumença en 1667. Amè miés de la fisa à Turreau. Emai mai, descourtés e blessaire, i’ourdounè de manda lou dessin d’uno poupo de veissèu « pour connoistre ce qu’il sçait faire » !


text:
Sukhoi Su-25
Lo Sukhoi Su-25 es un avion d'ataca au sòu desvolopat per l'Union Sovietica dins lo corrent de la premiera mitat deis annadas 1970 e intrat en servici en 1981. 1 024 unitats son estadas produchas e divèrsei variantas creadas. En 2012, èra un avion militar escampat au sen deis armadas de l'ancian blòt sovietic, en Orient Mejan e en Africa ambé 847 aparelhs en servici (8en reng mondiau).
Lo Sukhoi Su-25 foguèt utilizat dins mai d'un conflicte dempuei leis annadas 1980. Premier, foguèt fòrça utilizat pendent la Premiera Guèrra d'Afganistan per lei Sovietics. Foguèt tanben utilizat per Iraq còntra Iran durant la guèrra de 1980-1988 e durant la Guèrra de Kuwait (1990-1991). Puei, foguèt utilizat durant lei conflictes au sen de l'ancian blòt sovietic e en Africa dins lo corrent dei guèrras civilas de Chad, de Sodan e de Còsta d'Evòri.
Liames intèrnes[modificar | modificar la font]
- A-10, avion d'ataca au sòu estatsunidenc similar.


text:
Manaset es estat condemnat pel tribunal de Lemotges lo 2 d’octobre per discriminacion, a la seguida d’un planh de la federacion regionala de la Liura Pensada.
A la demanda d’un collectiu de liures pensaires, lo tribunal d’instància de Lemotges a examinat lo cas de Manaset. Lo planh èra estat portat per un collectiu de liures pensaires per discriminacion umoristica. « La lenga de la Republica es lo francés, çò diguèt lo jutge, e es pas possible de reservar lo rire per una categoria de ciutadans que parlarián una lenga autra. En consequéncia, l’organa de desinaformacion Manaset es condemnat a faire rire lo collectiu planhent. »
A la demanda de la justícia, los jornalistas de Manaset recebràn doncas los liures pensaires planhents dins un relambi d’un mes e los deuràn faire rire. Davant l’amplor del pretzfait, Manaset a decidit de faire apèl a sos legeires. Se qualqu’un coneis un mejan per faire rire un pissa-freg de la Liura Pensada, son vejaire serà plan vengut. Malgrat son engenh reconegut per totes, l’equipa de Manaset se declara incompetenta e sas capacitats umoristicas despassadas. A decidit çaquelà, amb lo coratge que li coneissètz, de contunhar de vos far rire en lenga nòstra maldespièch de las pressions liurapensadièras.


text:
18 avril 2014
Dos musicians de la banda de musica festiva « La Pisse à Ladière » venon de fondar lo grop per sordanhas : Carnsalada é Vinclaret.
Lor causida : favorizar per una minoritat doblidada l’accès a las culturas minorizadas. Manaset los a rescontrats a la carnsaladariá de Capestanh.
(suite…)
8 avril 2014
Lo club Los Bolegaires de Narbona a lançat un novèl espòrt per gardar la linha. En mens d’una setmana, an recebut mai de 150 inscripcions.
Al programa, step-rondèu, escotich ritmica, cardio-borrèia e cercle-aerobic. Los esportius dels Bolegaires, jos la susvelhança de Suzette Faquin, son prèstes a tot per aver de polits culals. Cada setmana, se venon entraïnar al Fitness-balèti al Palais del trabalh de Narbona.
(suite…)


text:
Dab en cap l'idea e la volontat d'ensenhar aus mainatges en lenga occitana (qui daubuns que pensan quasi desbrombada), Calandreta qu'espelí a Pau en 1979.
A l'obertura de l'escòla qu'èran sonque un punhat de calandrons, que son adara pròche de 3000 a practicar la lenga tot dia.
Au cap de 20 ans d'existir qu'èra deu noste dever de perlongar en segondari aquera educacion, qu'agin los escolans la possibilitat de causir e perseguir l'ensenhament immersiu segon los principis pedagogics de Calandreta.
Atau, en 1997, lo purmèr collègi Calandreta Leon Còrdas qu'obrí a Montpelhièr, seguit en 2005 peu collègi Calandreta de Gasconha."
Quitament si la diferéncia d'estructura e d'organizacion deus cors hèn que la continuitat pedagogica enter primari e segondari ne va pas de lis, los adolescents que son encoratjats autant com possible a préner la paraula (vitas de classa, tribalhs en grops, proposicions e seguida de projèctes dab ajudas exterioras...). De mei, los professors qu'ensajan de favorizar autant com possible los aprentissatges transversaus.
L'equipa pedagogica que tribalha en collaboracion dab los collègis Calandreta de Montpelhièr e Tolosa per perpauzar los utis apropriats.
L'efectiu petit e privilegiat (46 collegians en seteme de 2017) que permet un aprentissatge seguit, personalizat e ua mesa en practica de las nocions estudiadas.
Los cors que son balhats en occitan, manca los cors d'anglés, de castelhan e de francés. Los documents que son autant com possible en occitan e l'equipa pedagogica qu'ei particularament atentiva a la practica de la lenga dens la vita de tot dia deu Collègi.
Intervienents exteriors que pòden assegurar talhèrs dens l'encastre deu collègi, com los collegians participar au dehòra a intervencions de professionaus.
Un professor referent que s'encarga de perseguir lo tribalh hicat en plaça dens los talhèrs.
Cada nivèu qu'a la soa sala dedicada, çò qui permet un encadenament seguit deus cors. L'ensenhament de la fisica quimia qu'ei dispensat dens ua sala especializada equipada. Ua pèça mei qu'ei reservada a la tecnologia e a las activitats multimèdia.
Los cors d'espòrt que son dispensats dens las installacions esportivas deu licèu Honoré Baradat, lo gimnase Paul Jean Toulet.
Los collegians que minjan dens la cantina deu licèu dens ua partida qui'us ei reservada.


text:
Courcerault
Courcerault es una comuna francesa, situada dins lo departament d'Orne e la region de la Bassa Normandia.
Somari
Geografia[modificar | modificar la font]
Comunas vesinas[modificar | modificar la font]
Istòria[modificar | modificar la font]
Província del Portamantèl. "Curtis Sesaldi", A citat al 9ème coma proprietat de la abbaye Sant-Germain-dels Prés de París. Possedissiá en 1860, 773 abitants per una contenance de 1700 ectaras #qu'una part n'es fòrça boisée. I i aviá antany un prieuré a Courcerault en levant de Sant-Lhomer de Bles e de contunh de Sant-Lhomer de Moutiers al Portamantèl l'an 1698.
La principala familha en avent possedit la distincion de Courcerault pendent longtemps #èsser la familha de las Giroye, familha fòrça nombrosa e de las mai belliqueuse. Un dels Giroye, Guillaume, #emprene cap a 1034 de liurar Robert de Bellême, lo sieu senhor, presoèr dins lo castèl de Pilòta al Maine (Sarthe). Pauc de temps après, los tres fils de Ernault Giroye, egalament senhors de Courcerault, #far partida de #çò que #voler venjar lo affront fa a Guillaume Giroye lo sieu oncle, per Guillaume Ditz de Talvas, senhor de Bellême e de Alençon, #que la en avent trucat a las siás nòças, lududes i aviá fach talhar lo nas e las aurelhas, crever los uèlhs, #çò qu'entrena de multiplas représailles, la lucha #contunhar longtemps entre las Giroye e lo comte de Bellême Guillaume Talvas.
Los autres senhors de Courcerault #èsser :
- Hugues Giroye bienfaiteur de la léproserie de Chartrage a Mortagne (1144).
- Hugues De Courcessain, #que #presenciar la fondacion del Val-Dieu, en 1170.
- Hugues De Courcerault e Agathe, la siá femna, #que #far egalament de dons a Chartrage, los sieus terrens e sièis sòls de renda annala.
- Nicolas Barberotte #qu'en 1218 #presenciar la fondacion de la abbaye de las Clairets près de Nogent-lo-Rotrou.
- E Gastel e Guillaume Mathieu, dels dons e bienfaiteurs de la Collégiale de Toussaint a Mortagne-a lo-Portamantèl.
- Es egalament notoire que la familha de Boyères a tanben agut lo papièr de senhor de Courcerault, en avent possedit l'ostal seigneuriale de Courcessain, ostal #que li a calgut remplaçar lo castèl féodal d'aquel país. Perque es tanben notoire #que Courcessain li caliá aperténer als Giroye.
Lo étymologie de Courcerault anóncia primièrament una fòrça grand ancienneté en podent s'informar a l'epòca mérovingienne a Modèl:La s-. Epòca d'ont provenon fòrça noms de luòcs en se formant en principi de la paraula ; tribunal ; emplegat a aquelas epòcas per designar un luòc o un tribunal de granja #que se li es apondut a el lo nom individual del primièr ocupant e d'ont es nascut lo vilatge e a seguir, l'aglomeracion.
En l'espècia per Courcerault, aquel seriá apondi Ceraut o un nom similar, perque fòrça noms se son trobats déformés pel temps e per l'usatge. #Çò qu'empedís pas pas que lo tipe mai ancian en lo nòstre cas a #èsser en principi e successivament : Corsesalt, de contunh Coursesout, Corsesault, de noms plan testificats a Modèl:La s2- per venir ; Corseraud ; Corseraut ; e d'ailà fin finala es sortida la denominacion actuala de Courcerault. La paraula ; Cerault ; o ; Serault ; es un nom franc emplegat a l'epòca gauloise e mérovingienne.
Es probable egalament #qu'a una cèrta epòca, pas determinada, la distincion de Courcerault i aguèt detengut o interessada per la familha dels senhors de la Vove e sustot lo Molin ; dicha de la Vove ; perque es possible encara uèi de veire sus la nautor de la pòrta de la sacristie de la glèisa, talhat jos la pèira, lo blason d'aquela familha de la Vove, #que compòrta ; de sable a sièis besonhs de sòus, #çò qu'anonciariá plan bienfaiteurs d'aquela glèisa[1].
Province du Perche. "Curtis Sesaldi", est cité au 9ème comme propriété de l'abbaye Saint-Germain-des Prés de Paris. Elle possédait en 1860, 773 habitants pour une contenance de 1700 hectares dont une partie est très boisée. Il y avait autrefois un prieuré à Courcerault relevant de Saint-Lhomer de Blois et ensuite de Saint-Lhomer de Moutiers au Perche en 1698.
La principale famille ayant possédé la seigneurie de Courcerault pendant très longtemps fut la famille des Giroye, famille très nombreuse et des plus belliqueuse. Un des Giroye, Guillaume, entreprit vers 1034 de délivrer Robert de Bellême, son seigneur, prisonnier au château de Ballon au Maine (Sarthe). Peu de temps après, les trois fils d'Ernault Giroye, également seigneurs de Courcerault, firent partie de ceux qui voulurent venger l'affront fait à Guillaume Giroye leur oncle, par Guillaume Il dit de Talvas, seigneur de Bellême et d'Alençon, qui l'ayant appelé à ses noces, lui avait fait couper le nez et les oreilles, crever les yeux, ce qui entraîne de multiples représailles, la lutte continua longtemps entre les Giroye et le comte de Bellême Guillaume Talvas.
Les autres seigneurs de Courcerault furent :
- Hugues Giroye bienfaiteur de la léproserie de Chartrage à Mortagne (1144).
- Hugues de Courcessain, qui assista à la fondation du Val-Dieu, en 1170.
- Hugues de Courcerault et Agathe, sa femme, qui firent également des dons à Chartrage, ses terrains et six sols de rente annuelle.
- Nicolas Barberotte qui en 1218 assista à la fondation de l'abbaye des Clairets près de Nogent-le-Rotrou.
- Et Gastel et Guillaume Mathieu, des dons et bienfaiteurs de la Collégiale de Toussaint à Mortagne-au-Perche.
- Il est également notoire que la famille de Boyères a aussi tenu le rôle de seigneur de Courcerault, ayant possédé la maison seigneuriale de Courcessain, maison qui a dû remplacer le château féodal de ce pays. Car il est aussi notoire que Courcessain devait appartenir aux Giroye.
L'étymologie de Courcerault annonce tout d'abord une très grande ancienneté pouvant se rapporter à l'époque mérovingienne au Sègle Modèl:S mini-Modèl:Verificacion sègle. Époque d'où proviennent beaucoup de noms de lieux se formant d'abord du mot ; cour ; employé à ces époques pour désigner un lieu ou une cour de ferme auquel s'est ajouté le nom individuel du premier occupant et d'où est né le village et à suivre, l'agglomération.
En l'espèce pour Courcerault, ce serait ajouté Ceraut ou un nom similaire, car beaucoup de noms se sont trouvés déformés par le temps et par l'usage. Ce qui n'empêche pas que le type le plus ancien en notre cas a été d'abord et successivement : Corsesalt, puis Coursesout, Corsesault, noms bien attestés aux Modèl:S2- pour devenir ; Corseraud ; Corseraut ; et de là finalement est issue la dénomination actuelle de Courcerault. Le mot ; Cerault ; ou ; Serault ; est un nom franc employé à l'époque gauloise et mérovingienne.
Il est probable également qu'à une certaine époque, non déterminée, la seigneurie de Courcerault fut détenue ou intéressée par la famille des seigneurs de la Vove et surtout le Moulin ; dit de la Vove ; car il est possible encore aujourd'hui de voir sur le haut de la porte de la sacristie de l'église, taillé sous la pierre, le blason de cette famille de la Vove, qui comporte ; de sable à six besoins d'argent, ce qui annoncerait bien des bienfaiteurs de cette église[2].
Administracion[modificar | modificar la font]
Demografia[modificar | modificar la font]
Luòcs e monuments[modificar | modificar la font]
Personalitats ligadas amb la comuna[modificar | modificar la font]
Véser tanben[modificar | modificar la font]
Ligams extèrnes[modificar | modificar la font]
Nòtas[modificar | modificar la font]
- ↑ Los Quasèrns percherons, "Los solares del costat de Nocé" (Modèl:1re part), per Ph. Siguret.
- ↑ Les Cahiers percherons, "Les manoirs du canton de Nocé" (Modèl:1re partie), par Ph. Siguret.


text:
Université Populaire Provençale de l’Observatoire de Cheval-Blanc
Université Populaire Provençale de l’Observatoire-Cheval-Blanc
Universita Poupulàri Prouvençalo d’Alau, dissate 14 d’abriéu
An rauba Santo Vitòri
RAUBON LOU PATRIMÒNI DE PROUVÈNÇO
Dins lis Aup de Nauto Prouvènço, raubon lou patrimòni di prouvençau : lou dimenche 28 de janvié de 2018, an rauba lou buste-relicàri de santo Vitòri, patrouno de Simiano la Routoundo, vilajoun touristi couneigu, proche Banoun.
Coume l’a di Louis Laudun, premié conse de Simiano la Routoundo, es l’amo dóu vilage qu’an raubado.
D’efèt, au mes de mai, pèr li voto, li simianen celèbron uno messo en l’ounour de la santo patrouno e, i’a enca quàuquis annado d’acò, fasien lou passo-carriero darrié lou buste-relicàri pèr fin de benesi lis oustau.
An peta lou pourtau, vuja li placard de la sacrestìo. Lou buste-relicàri de santo Vitòri, de bos cubert de placo d’argènt, ex voto baia pèr de vilajan recouneissènt, èro uno obro d’art dóu siècle 15en que dedins i’avié de reliclo de la santo. En mai d’acò, an rauba un bras de sant Marc e un calice d’argènt dóu siècle 18en, classa au patrimòni di Mounumen istouri em’enca un cibòri d’argènt dóu siècle 19en.
À tóuti li prouvençau qu’aurien pouscu vèire lou buste-relicàri de santo Vitòri (foutò çai-jouncho), Me Dison Prouvènço mando un rampèu : à-n’aquéli, ié demandan de souna li gendarmo sènso mai espera.
Brunoun THOMAS
Presidènt de la Federacioun PARLAREN AUP DE PROUVÈNÇO
Souto-presidènt de la COOURDINACIOUN PARLAREN
________________________________________________________________________________________________________________________________________________________________
Université Populaire Provençale d’Allauch Antoine Serra : un peintre aux couleurs du siècle
Université Populaire Provençale de l’Observatoire
L’Observatoire de la langue et de la culture provençales débute ses activités !
Assistez à la toute première conférence de l’Observatoire « L’Antiquité tardive en Provence (4e – 6e siècles) – Naissance d’une chrétienté » !
Le samedi 10 février 2018, à 15 h, à la Salle de la Petite Forge (chemin du Moulin de Losque) à Cheval Blanc, se déroulera la séance inaugurale de l’Université Populaire Provençale, avec Jean Guyon !
Pour sa séance inaugurale, l’Université populaire provençale de l’Observatoire de la Langue et de la Culture Provençales frappe très fort en recevant cette personnalité scientifique mondialement reconnue !
Jean Guyon est un ancien élève de l’École Normale Supérieure, de l’École pratique des Hautes-Études et de l’École française de Rome, est un archéologue, directeur de recherche au C.N.R.S. Il est reconnu comme le meilleur spécialiste mondial de l’histoire de la Provence des 4e au 6e siècles !
Jean Guyon vient nous parler de ce qui fut un Âge d’Or pour la Provence avec une conférence intitulée : L’Antiquité tardive en Provence (4e – 6e siècles) – Naissance d’une chrétienté.
Le scientifique répondra à toutes vos questions !
Tous les passionnés de la Provence et de son histoire ont rendez-vous ce samedi dans la commune qui verra naître très prochainement l’Observatoire de la langue et de la culture provençales : Cheval-Blanc !
Un événement à ne manquer sous aucun prétexte !
Pour plus d’informations, veuillez contacter Monsieur Jean Dionis au 07.86.64.67.90 !
_______________________________________________________________________________________________________________________________________________________________
Cous de Culturo Prouvençalo à l’Universita d’Avignoun
Universita d’Avignoun
Cous de Culture Prouvençalo
À l’Universita d’Avignoun e Païs de Vau-cluso, pèr tóuti lis estudiant di 4 proumiéris annado, se prepauso de cous de culturo prouvençalo (istòri de Prouvènço e literaturo de lengo prouvençalo).
Aquéli cous fan partido di matèri óuciounalo que ié dison UEO (3 poun). Cade sièis mes, tóuti lis estudiant di tres proumiéris annado, que que siegue soun doumaine d’estùdi (letro, dre, sciènci…), an de chausi uno matèri óuciounalo (UEO).
An de se faire marca, sus Internet, pèr lou 2en semèstre 2017-2018, dóu 15 au 29 de janvié. Li cous debuton lou 22 de janvié e se baion en francés, cade dilun de 6 ouro e miejo à 8 ouro de vèspre, anfiteatre 2EO2
____________________________________________________________________________________________________________________________________________________________________________________________
Avignoun ceremounié di vot dóu Couleitiéu Prouvènço
Ceremounié di vot dóu Couleitiéu Prouvènço
Dijòu 25 de janvié, à sièis ouro de l’après-dina
Salo di Fèsto de la Coumuno d’Avignoun
Jan-Pèire Richard fara lou bilans dis acioun menado pèr lou Couleitiéu Prouvènço durènt tout l’an 2017. Uno pountannado drudo en evenimen de touto meno, emé forço prougrès pèr la culturo prouvençalo. 2018 sara autant plen d’enavans, emé la creacioun vertadiero de l’Óusservatòri de la lengo e de la culturo prouvençalo que sara, n’en sigués soulide, au cor de la dicho que fara lou Presidènt.
Prougramo :
A 4 ouro dóu tantost, vesito dóu Palais dóu Roure (à-gràtis, coume i’a pas forço plaço, es necite de se faire marca au burèu dóu Couleitiéu Prouvènço : 04 90 50 49 12).
A 6 ouro, lou trin di fèsto coumençara pèr uno animacioun musicalo dóu groupe Cortesia, discours et vin d’ounour.
Salo di Fèsto, en Coumuno, Place de l’Horloge 84000 Avignon
Palais dóu Roure, 3 rue Collège du Roure 84000 Avignon
Se póu parca sa veituro dins l’encountrado: Parking dóu Palais di Papo, Parking dis Italian emé de pichot bus que vous menaran à la Coumuno.
____________________________________________________________________________________________________________________________________________________________________________________________________________________________________________________
Counferènci à Cavaioun : « Li cansoun prouvençalo »
_________________________________________________________________________________________________________________________________________________________________________________________________________________________________________________________________________________________________________
MIRÈIO, UNO EPOUPÈIO !
MIRÈIO, UNO EPOUPÈIO
AVERTIMEN
Frederi Mistral, autour de tres epoupèio (Mirèio, Calendau, Pouèmo dóu Rose), prèmi Nobel, es pas un escrivan simplas bord qu’es abali de culturo auto. Adounc, basto pas d’èstre un especialisto de la lengo prouvençalo mistralenco pèr coumprene lou sèns founs de Mirèio. Fau tambèn d’enfourmacioun, d’entre-signe qu’assajan de pourgi em’aquest estùdi.
_______________________________
Óubrage de referènci : MAURON Claude, Frédéric Mistral, Fayard, 1993
Bèn avans d’espepidouna lou sujèt : « Mirèio es-ti uno epoupèio » e, s’acò se counfiermo, queto meno d’epoupèio, aluquen lou tèmo que Mistral n’en prenguè l’escampo pèr escriéure soun oubrage… es que fai toujour mestié de se refresca la memòri !
S’agis de l’espelido dis amour entre dous jouvènt : Mirèio – 15 an – e Vincèn, pas gaire mai.
S’agis, tambèn, d’uno istòri d’amour impoussiblo, à la debuto dóu siècle 19 : li jouvènt soun de coundicioun soucialo trop despariero. Vincèn es un panieraire, quàsi un barrulaire, quouro Mirèio es la souleto eiretiero d’un « tenamen di plus fort de la Crau », d’un di mas li mai riche dóu païs arlaten.
L’óupousicioun de si gènt au maridage buto Mirèio à s’enfugi vers lou vilage santen, pèr ié demanda lou soustèn di Sànti Marìo.
Lor de soun viage vers li Santo, vaqui la jouvènto picado pèr uno souleiado. Vaqui que n’en mor.
Mai tout acò es pas rèn qu’uno escampo que baio à Mistral l’óucasioun d’espandi sis idèio sus Prouvènço en fissant l’atencioun dóu leitour :
Falié uno istòri ? N’i a uno.
Falié que lis amourous fuguèsson jouine ? Soun jouine…, Au leitour, que i’enchauto, lis amour di vièi ?
Falié qu’aquélis amour fuguèsson countristado ? Vaqui perqué li jouvènt soun de coundicioun soucialo forço despariero… qu’autramen, Vincèn aurié marida la jouvènto… e alor, pas ges de Mirèio.
Pamens, fau pas s’engana : Mirèio es pas un rouman souciau. Lou sujèt n’es pas rèn autre qu’uno escampo.
Après aquelo pichoto introuducioun, vuei, anan, vèire se Mirèio sarié pas uno epoupèio e, se cas es, queto meno d’epoupèio.
__________________________________
Pèr acò faire, nous fau respoundre à tres questioun :
Proumié, uno epoupèio, qu’es acò :
1) óurigino dis epoupèio antico
2) founcioun dis epoupèio
3) règlo de coustrucioun dis epoupèio
Veiren, d’abord, se la Mirèio de Mistral es dins la draio dis epoupèio antico.
Veiren, pièi, se n’en respèto li founcioun majo.
Veiren, enfin, se li règlo de coustrucioun dis epoupèio s’atrobon bèn dins Mirèio.
Segound, nous faudra visaja se s’agirié pas d’uno epoupèio crestiano emé :
1) la predestinacioun crestiano
2) lou crestianisme dins l’obro touto
3) uno apouteòusi crestiano
Tresen uno epoupèio crestiano bord qu’es uno epoupèio prouvençalo
Se demandaren se Mirèio sarié pas uno epoupèio crestiano pèr ço qu’es, d’en proumié, uno epoupèio prouvençalo o uno epoupèio pèr lou pople prouvençau qu’es un pople crestian : « car cantan que pèr vautre, o pastre e gènt di mas ».
Veiren un crestianisme poupulàri que soun racinage es rèn que prouvençau.
Veiren uno etnougrafìo prouvençalo.
Veiren la mitoulougìo prouvençalo : la di Sànti Marìo.
I – UNO EPOUPÈIO, QU’ES ACÒ ?
S’agis, d’abord, d’ouralita. D’efèt, lou mot sor dóu grè epos : paraulo ; paraulo d’un cant, vers que se canto. Ço que vèn de l’indouéuroupen WeKw : emissioun de voues, en latin, « vox, vocis ».
Adounc, l’epoupèio es, proumié, uno pouësìo ouralo que devié èstre dicho o countado.
Dóu tèms d’Oumèro (siècle 8 avans J.-C.) es dicho pèr lis aède.
Definicioun : Lou diciounàri Littré (lou de la lengo franceso) douno : « narration en vers d’actions grandes et héroïques » e tambèn « imitation en récit d’une action intéressante et mémorable ».
L’epoupèio s’atrobo, dins la maje part di culturo que ié dison indouéuroupenco (indouéuroupen : poupulaciounn vengudo dóu Nord-Caucase, vers lou 3en milenàri avans J.C.) : Perso, Indo, Éuropo.
Es ansin qu’en Indo, vers lou 1é milenàri avans J.-C., se ié dis lou Ramayana emai lou Mahabharata (dous cènt milo vers, que dison la batèsto di diéu entre éli).
La Grèço counèis, vers la debuto dóu siècle 8 avans J.-C. (-750 -800) lis epoupèio d’Oumèro : l’Iliado que conto la guerro de tóuti li Grè contro la ciéuta de Troio e l’Oudissèio que canto lou tèms qu’Ulisse, s’entournant de la guerro, afrounto l’oundo perihouso.
Dins ço que vendra Franço, avèn un soulet eisèmple d’escrituro reüssido d’epoupèio : s’agis, à l’Age Mejan, au siècle 11, de la Chanson de Roland. Aquelo d’aqui trasformo la desfacho de Charlemagne en 778 dins Pirenèu, au Samport (la legèndo voudrié que siguèsse esta à Ronceveaux) en vitòri. Aqui, avèn de nouta, dins uno epoupèio, la proumiero pareigudo dóu tèmo dóu martire crestian. Lou martire qu’es, pèr un crestian, uno vitòri coumplido coume la de Mirèio que s’en vai tout drech en Paradis.
Tóuti lis assai pèr basti uno epoupèio en Franço, entre la Chanson de Roland, au siècle 11 e la Mirèio de Mistral, au siècle 19, fan chi.
L’epoupèio un raconte long, en vers, emé unita e countinuëta
D’efèt, lis escrivan soun pas capable de respeta lou principe proumié de l’epoupèio qu’éu, Mistral, seguis emé Mirèio. Aquéu principe vòu que l’epoupèio siegue un raconte long, en vers.
Vaqui perqué Mistral mestrejo aquéu gènre literàri, bèn mai qu’un Ronsard (1572) qu’avié previst d’escriéure uno epoupèio en 24 libre o chapitre, La Franciade, (retrasènt di grand fa de Francus, fiéu d’Hector)… pèr crida sebo au libre 4 !
Pèr carita crestiano, parlaren pas, tant es marrido, de L’Henriade (Enri IV) qu’escriéu Voltaire, au siècle 18.
Au siècle 19, Hugo, pèr quant à-n’éu, pòu pas respeta l’unita e la countinuëta dóu raconte epi. Sa Légende des siècles (emé, tambèn, la Fin de Satan, Dieu) es facho de trousset sènso liame, courdura entr’éli.
E parié, es pas pèr rèn que Lamartine glourifico la Mirèio de Mistral : de La Chute d’un ange o de Jocelyn, n’a pas pouscu faire miés que d’ obro aparcelado.
Adounc, dins ço que vendra Franço, franc de la Chanson de Roland, au siècle 11, Mistral, bèu proumié, es lou soulet capable de farga un tèste que respetèsse lou principe que l’epoupèio es un tèste long e uno istòri que se tèn.
La vitòri finalo dóu eros gramaci l’ajudo d’uno divineta
Lou segound principe que dèu respeta l’epoupèio es la vitòri finalo dóu eros gramaci l’ajudo d’uno divinita (au contro de la tragèdi que lou eros n’es escracha pèr lou fatum, pèr la voulounta di diéu).
S’arregardan li dos epoupèio, moudèle de Mistral : L’Oudissèio (Oumèro) e L’Eneïdo (Vergéli), vesèn que :
Dins L’Oudissèio, Ulisse, ajuda pèr la divo Atena (Minervo pèr li rouman), pòu s’entourna au siéu, à Itaco, e i’escracha sis enemi.
Dins L’Eneïdo, Enèo, ajuda pèr Venus pòu, tambèn, escracha sis enemi e èstre à l’óurigino de la foundacioun de Roumo.
Aquéu principe de la vitòri dóu eros ajuda pèr la divinita, poudrié sembla que Mistral l’aguèsse pas respeta bord que Mirèio mor d’uno souleiado, sènso agué marida Vincèn.
Mai sarié pas rèn coumprene à Mirèio que de se pensa acò. D’efèt, la toco dounado pèr Diéu à Mirèio, es pas lou maridage mai lou martire e lou martire, pèr un crestian, es pas uno desfacho mai la vitòri coumplido.
Dins aquesto esprovo iniciatico, dins aquesto elevacioun celestialo, Mirèio óutèn l’ajudo di tres Marìo au cant 11.
Pèr acò e pèr d’àutri resoun, li cant 11 e 12 soun, belèu, li mai impourtant de l’obro. Es ansin qu’au cant 12, li Santo menon Mirèio tout drech en Paradis. Aquesto mort, pèr un crestian, es uno vitòri coumplido :
Noun, more pas ! Iéu, d’un pèd proumte
Sus la barqueto deja mounte…
Adiéu, adiéu !… Deja nous emplanan sus mar !
La mar, bello plano esmougudo,
Dóu Paradis es l’avengudo
Adounc, se pòu dire que Mistral respèto coumpletamen lou segound principe de l’epoupèio : la vitòri dóu eros. Aqui, emé l’óutengudo dóu Paradis. S’agis d’uno vitòri coumplido que fai de Mirèio uno epoupèio vertadiero.
Un imaginàri poupulàri ciment proumié d’un pople
Mai l’epoupèio es, tambèn, e belèu subre-tout, un biais qu’a un autour de recampa de tèmo que formon un imaginàri poupulàri. Souvènti cop, aquéu d’aqui es lou ciment proumié dóu pople.
Es ansin que tóuti li grè de l’Antiqueta se counèisson dins l’Iliado que counto la guerro di grè contro la ciéuta de Troio.
E parié, Vergéli, dins l’Eneïdo, dis coume Enèo, ajuda pèr Venus es à l’óurigino mitico de Roumo. Tóuti li rouman, dóu tèms d’Aguste, se podon vèire coume li rèire-felen d’aquesto istòri.
L’imaginàri prouvençau, l’imaginàri de la foundacioun crestiano de Prouvènço, pèr quant à-n’éu, se pòu tourna-trouba dins Mirèio.
Es ansin que lou cant 11 – cant maje – retrais la mitoulougìo poupulàri de la crestianisacioun de Prouvènço pèr li sant e li santo, temouin de Crist, que sarien arriba en barco i Santo (quouro sabèn qu’i a pas ges de crestianisacioun de Prouvènço avans lou siècle 3).
Quàuqui règlo de coustrucioun dis epoupèio :
Coume poudèn pas passa en revisto tóuti li règlo de coustrucioun de l’epoupèio pèr vèire se Mirèio li fai siéuno, s’acountentaren de n’en visaja quàuqui poun forço significatiéu :
1 – D’abord, l’epoupèio, despièi l’Antiqueta éuroupenco, tèn un noumbre de libre precis.
Es ansin que l’Iliado e l’Oudissèio d’Oumèro formon, chascuno, un oubrage de 24 libre.
Tre l’Antiqueta, avèn d’escrivan qu’emplegon un divisour de 24 : 12. Es ansin que l’Eneïdo tèn 12 libre.
E parié, la Mirèio de Mistral, respèto la règlo antico em’un oubrage de 12 libre.
2 – Avèn deja vist que, dins l’epoupèio, despièi l’Antiqueta, i’a toujour un quicho-clau : la vitòri dóu eros.
Dins l’Oudissèio, lou vincèire es Ulisse, dins l’Eneïdo, Enèo. Mirèio, elo tambèn, a sa vitòri : la mort crestiano.
D’efèt, pèr un crestian, uno mort crestiano es pas uno desfacho mai la vitòri toutalo.
3 – La debuto de l’epoupèio a de règlo de coustrucioun que seguis Mistral :
Proumié, i’a l’envoucacioun à la Divinita pèr qu’ajude lou pouèto dins soun pres-fa.
Dins l’Antiqueta, es à la Muso presidant à l’epoupèio que se fai l’envoucacioun.
Fau s’ensouveni que li nòu Muso que beilejon lis Art soun, dins la mitoulougìo grecou-latino, fiho de Jupiter.
Es ansin que l’Iliado coumenço emé lou vers : « Chante, o Muse, la colère d’Achille. » quouro L’Oudissèio clamo : « O Muse, conte-moi l’aventure de l’Inventif (Ulisse) ».
Vergéli, pèr quant à-n’éu, vòu assaupre li causo dis esprovo d’Enèo : « Muse, apprends-moi les causes. »
Mistral a 18 an, quouro escriéu soun proumié brouioun d’epoupèio : Li Meissoun. Soun envoucacioun ? « Ajudo-me, museto de Prouvènço. »
Mai, à l’espelido de Mirèio, Mistral laisso de coustat li divo antico, li muso, pèr lou Diéu crestian, lou soulet asata à la soucieta prouvençalo dóu siècle 19. Au vers 15 de Mirèio, prego :
Tu, Segnour Diéu de ma patrìo,
Que nasquères dins la pastrìo,
Enfioco mi paraulo e douno-me d’alen.
E, à l’estrofo 5 :
Bèu Diéu, Diéu ami, sus lis alo
De nosto lengo prouvençalo,
Fai que posque avera la branco dis aucèu !
Segound, i’a l’absènci dóu noum dóu eros dins li proumié vers bord qu’es dins lou titre.
Es ansin qu’ « oudissèio », en grè « odusseus » significo Ulisse.
Lou titre de l’Eneïdo tèn lou noum d’Enèo.
Mirèio, persounage centrau, vèn lou noum de l’oubrage (coume Calendau, 7 an après, sara l’eros e lou titre de la segoundo epoupèio de Mistral).
Tresen, tre la debuto d’uno epoupèio, avèn la presènci dóu pouèto bord que parlo à la proumiero persouno (en francés : « je », « moi », verbe à la 1ro persouno).
Es ansin que, dins l’Iliado, Oumèro sono, éu-meme, la Muso, au vers 1é em’un : « Chante, Muse, la colère d’Achille ».
Dins l’Oudissèio, la presènci dóu pouèto se counèis, tambèn : « O Muse, conte-moi l’aventure de l’Inventif ». Lou « conte-moi » es bèn d’Oumèro.
Dins l’Eneïdo, Vergéli es presènt 3 cop dins lou 1é vers : « Moi (1é cop) qui jadis sur un frêle pipeau modulais (2en cop em’un verbe à la 1ro persouno) mon (3en cop, poussessiéu à la 1ro persouno) chant ».
Dins Mirèio, Mistral es presènt tre lou vers proumié em’un verbe à la 1ro persouno : « Cante uno chato de Prouvènço ». E, dins li 5 proumiéris estrofo, Mistral i’es presènt 10 cop.
Quatren, noutan l’emplé dóu proulèssi (prolepse) : l’autour anticipo ço qu’arribara au clava de l’istòri. Adounc, anóuncio lou countengu dóu raconte. D’eisèmple, n’en voulès ?
Tre la debuto de l’Oudissèio, sabèn qu’Ulisse tournara au siéu, vincèire.
Tre la debuto de l’Eneïdo, se coumpren qu’Enèo poudra « fonder sa ville et installer ses dieux dans le Latium ».
Pèr quant à Mistral, emplego lou passat pèr parla de Mirèio… un biais de faire assaupre qu’es morto, coume lou vòu soun astrado :
… Coume èro
Rèn qu’uno chato de la terro,
En foro de la Crau se n’es gaire parla.
E se n’en falié d’àutri provo, un darnié poun mostro que, verai, Mirèio es uno epoupèio : lou viage is Infer o souto-terro.
Dins lis epoupèio qu’an servi de moudèle à Mistral, s’atrobo toujour, au bèu mitan de l’oubrage, un viage is Infer.
Dins l’Oudissèio (24 libre o chapitre) es au 11en qu’Ulisse davalo is Infer pèr ié questiouna lou devinaire Tiressias sus soun aveni.
Dins l’Eneïdo (12 libre) es au 6en que, souto-terro, encò de la divinarello Sibylle, Enèo vai counèisse soun deveni.
E parié dins Mirèio : aquelo d’aqui, au cant 6 (sus 12), rescontro la masco crestiano Taven que curo Vincèn, mai, subre-tout, proufetiso ço qu’avendra de la jouvènto, un deveni paralèle en lou de Crist : « Crist ressuscitara ». I’a meme la vesioun di Santo quouro arribon en barco au vilage santen :
Oi-vé ! lou mèstre pescadou
A doumina l’ounde rebello
Dins uno barco.
II – UNO EPOUPÈIO CRESTIANO
Avèn vist que Mirèio a li carateristico majo d’uno epoupèio. Aro, anan vèire que s’agis d’uno meno d’epoupèio diferènto dis epoupèio antico bord que s’agis d’uno epoupèio crestiano.
A – La predestinacioun crestiano de la jouvènto :
Coume l’eros dis epoupèio antico, Mirèio es predestinado : soun destin es fissa tre la debuto de l’obro… uno astrado anounciado dins lou biais literàri que ié dison « proulèssi » : tout just entamena, lou raconte baio d’entre-signe sus la fin de l’eros.
Dins l’Eneïdo, un proulèssi anóuncio, emé la vitòri d’Enèo, la foundacioun futuro de Roumo : « d’où la race latine, les albains nos pères et les murs de la haute Rome ».
Dins Mirèio, i proumié vers, un proulèssi presajo de la fin de la piéucello. Tre l’estrofo 1ro, noutan l’óupousicioun entre lou presènt : « Cante uno chato de Prouvènço » e lou passat emplega pèr Mistral : « En foro de la Crau se n’es gaire parla »… provo qu’au moumen de l’escrituro, la chatouno a viscu.
Pèr anouncia sutilamen l’endeveni de Mirèio, l’estrofo 4, poulissemico (emé mai que d’un sèns) dis coume perira la chatouno :
Ounte l’ome abrama noun posque aussa la man
Bello …
E redoulènto e vierginenco
Bello frucho madalenenco
Ounte l’aucèu de l’èr se vèn leva la fam.
Mirèio i’es coumparado à-n’un fru qu’a « l’ome abrama » i’es enebi de touca : perira vierginello. Mai, coume s’agis d’uno situacioun que la chatouno ié pòu pas rèn, s’agis de predestinacioun, ço qu’afourtis encaro lou qualificatiéu « vierginenco ». Vierginello, Mirèio l’es, à l’image de la Vierge. Vaqui perqué s’agis d’uno predestinacioun crestiano.
« Bello frucho madalenenco » a, tambèn, mai que d’un sèns. Proumié, es lou fru madur pèr la Santo Marìo-Madaleno (fin de juliet). Segound, evoco, tambèn, aquelo santo qu’es uno di tres Marìo reverado au vilage santen mounte Mirèio i’anara mouri.
Enfin, aquéu fru que Mirèio i’es coumparado, sara jamai pèr l’ome. D’efèt, l’astrado de la chatouno es pas terrestro mai celestialo, dins un Paradis metafourisa pèr l’endré « Ounte l’aucèu de l’èr se vèn leva la fam. »
Vincèn, estrumen essenciau de la predestinacioun crestiano :
L’estrumen essenciau emplega pèr Diéu pèr fin de basti aquesto predestinacioun crestiano, es Vincèn, Vincèn que, pèr si paraulo, mando Mirèio sus la routo di Santo. Es tambèn pèr ço que soun amour pèr Vincèn es countristra que Mirèio s’encamino vers li Santo.
Mai aquel estrumen (Vincèn), es Mirèio elo-memo que lou met en mouvemen quouro ié demando de parla de si viage, de ço qu’a vist :
N’en dèves vèire, dins ti viage,
De castelas, de liò sóuvage
D’endré, de vot, de roumavage !
Lou mot « roumavage », tout darnié de l’enumeracioun, n’es lou mai impourtant : e Vincèn parlo de soun roumavage i Santo. Es que la predestinacioun crestiano, que l’estrumen n’es Vincèn, passo, d’abord, pèr li paraulo e l’esperit crestian de Mirèio.
Sièis estrofo de-longo, Vincèn conto aquéu roumavage. Pinto un miracle fa pèr li relicle di Santo… li Santo presènto tre la debuto de l’epoupèio e qu’anóuncion sa presènci au quicha de l’obro. Dins aquéstis estrofo, Mistral lis evoco 7 cop. À soun fin bout, dous vers coumandon à Mirèio :
Se lou malur vous despoutènto,
Courrès, courrès i Santo ! Aurés lèu de soulas.
Lou darnié mot di 6 estrofo – mes en valour – « soulas », anóuncio la mort glouriouso de Mirèio. Se fau remembra que dins Grand Tresor « soulas » significo « consolation » emai « douceur, plaisir. »
Aquelo predestinacioun crestiano se counfiermo tout au long de l’obro. Pèr fin de lou verifica, anan estudia un tros dóu cant 8. Dins aquéu passage, Mirèio, au souveni di paraulo de Vincèn, decido de s’enana vers li Santo : « Courrès, courrès i Santo ! Aurés lèu de soulas. »
Pièi Mirèio cargo soun vièsti. Forço mot emplega pinton de preparatiéu afourtissènt soun role de nouvieto proumesso à Diéu.
D’abord, duerb lou « gardo-raubo » mounte recato soun « prouvimen ». Lou gardo-raubo es un moble qu’en Prouvènço se ié rejoun li vièsti de la nòvio.
Se Mirèio cargo soun vièsti de nòvio pèr s’encamina vers li Santo, es qu’a pèr toco soun maridage. Mai s’agis d’un maridage emé Diéu que la proumiero causo que trobo Mirèio en durbènt soun gardo-raubo, es la « courouneto de soun bon jour ».
Valènt-à-dire la courouneto qu’avié pèr soun rescontre emé Diéu, lor de sa coumunioun.
Pièi rescontro « un brout de lavando passido » : fau s’ensouveni que s’agis d’uno flour de coulour bluio, coulour counsacrado is enfant vouda à la Vierge.
Enfin, trobo « uno candeleto benesido ».
Lou maridage misti se counfiermo que Mirèio, un cop viestido, « cencho » soun péu « em’un riban à bluio tencho » (toujour la coulour de la Vierge). Enfin, sus sa peitrino croso un fichu de « vierginen teissut ».
Lou maridage misti, l’ascensioun celestialo de Mirèio, sa predestinacioun crestiano se counèisson que, davans soun oustau, dins « la niue porto-esfrai », au moumen de coumpli soun viage iniciati vers li Santo, aluco lou cèu. E, ié vèi, demié lis estello :
Lou grand Càrri dis Amo, alin, dóu Paradis
Prenié la mountado courouso,
Emé sa cargo benurouso.
Pèr li prouvençau, à la Grande Ourse ié dison « grand Càrri » : es lou que meno lis amo vers Diéu quouro la Voie Lactée se dis « Camin dis Amo ».
B – Lou crestianisme au fiéu de l’obro :
Après agué coustata que Mirèio es bèn uno epoupèio crestiano bord que i’a uno predestinacioun crestiano, anan espeluca lou biais que se manifèsto aquéu crestianisme au fiéu de l’obro.
Veiren, proumié, l’envoucacioun inicialo.
Segound, s’agira de counsidera lou voucabulàri crestian.
Regardaren Taven coume uno masco crestiano, quàsi un prèire.
1 – proumié, l’envoucacioun crestiano inicialo qu’avèn deja visto :
Lou sabès pèr l’agué vist tout aro, que l’envoucacioun à la divinita es un passage inmancable pèr l’autour d’uno epoupèio.
Es ansin qu’Oumèro à la debuto de l’Iliado coume de l’Oudissèio reclamo l’ajudo d’uno Muso (fiho de Jupitèr).
Vergéli, éu tambèn demando l’ajudo de la Muso à la debuto de l’Eneïdo.
Coume Mistral se dis « umble escoulan dóu grand Oumèro », adounc Mirèio es uno epoupèio. Se Mirèio es uno epoupèio, lou Mèstre de Maiano pòu pas manca de demanda l’ajudo d’uno divinita.
Dins la Prouvènço dóu siècle 19, Mistral poudié pas parla dóu panteon latin, de divinita roumano : alor, davans uno poupulacioun crestiano, reclamo l’ajudo de Crist :
Tu, Segnour Diéu de ma patrìo
Que nasquères dins la pastriho,
Enfioco mi paraulo e douno-me d’alen !
2 – lou voucabulàri e lou biais crestian :
Se, verai, Mirèio es uno epoupèio crestiano, cassen, au fiéu de l’obro, dins la bouco di persounage, lou voucabulàri crestian.
Mirèio rènd soun bon vèspre à Mèste Ambròsi emé l’espressioun prouvençalo, antan usualo, « Diéu vous lou doune ».
Mèste Ambròsi crèi que li ràfi se trufon d’éu, envoco lou Crist :
…Quau se trufo,
[…] Diéu lou bufo
e fai vira coume baudufo…
E tambèn, au cant 2, pèr la gramacia de i’agué douna de bèu magnan, Jano-Marìo, la maire de Mirèio, pourgis « sus l’autar de la Bono Maire » de si « brout lou plus bèu pèr dèime ».
Poudèn enca nouta (cant 7) un ràfi que respond à Mèstre Ambròsi : « Diéu vous ause ».
I meissounié qu’arribon, Ramoun fai : « lou Bon Diéu vous mando » em’enca (cant 7) : « Diéu gardèsse ».
3 – Taven, uno masco crestiano
Taven es uno masco crestiano, quàsi un capelan. La crestianeta d’aquesto epoupèio poudrié èstre agarrido pèr la presènci de la masco Taven. Mai sarié uno visto courteto d’aquéu persounage.
D’efèt, au cant 3, « la descoucounado », la masco aparo Vincèn em’uno argumentacioun crestiano. Pèr acò, conto uno istòri leva dóu legendàri crestian prouvençau, la de « l’ermitan dóu Leberoun e lou sant pastre ».
Mai lou crestianisme d’aquelo masco se counèis, enca mai, quouro Mirèio e Vincèn s’atrobon dins lou Trau di Fado. Dos causo mostron tout acò, li proufecìo de la masco e l’escounjuracioun.
L’escounjuracioun sèmblo la qu’aurié facho un prèire eisourcisto crestian :
Crist es na ! Crist es mort ! Crist es ressuscita !
Crist ressuscitara !…
Pièi la masco fai : « Tres fes emé l’artèu lou signe de la crous ».
Enfin, la masco a uno vesioun de Crist dins soun camin vers la crous :
De la colo entre li roumese
E li frejau, alin lou vese
Que mounto emé soun front que sauno à gros degout !
Pièi la masco crestiano evoco la crestianisacioun de Prouvènço pèr li Santo e li Sant de la barco (2) qu’abourdè lou vilage santen, o pulèu n’a uno vesioun :
Ai ! de Pèire la barco antico
Is àspri roco mounte pico
S’es esclapado !… Oi-ve ! lou mèstre pescadou
A doumina l’oundo rebello ;
Dins uno barco novo e bello
Gagno lou Rose, e reboumbello
Emé la crous de Diéu plantado au trepadou !
C – La vitòri dóu eros de l’epoupèio, valènt-à-dire la mort crestiano de Mirèio :
La vitòri dóu eros, valènt-à-dire la mort crestiano de Mirèio, es counformo au biais de faire de l’epoupèio antico.
Aquelo vitòri dóu eros, aquelo vitòri de Mirèio s’ausis, d’aiours, à si paraulo, dins l’angòni. À Vincèn :
O Vincenet, que noun pos vèire
Dins moun cor coume dins un vèire !
De soulas, de soulas, n’en regounfle moun cor !
Moun cor es un lauroun que verso :
Abelimen de touto merço,
Gràci, bonur, n’ai à reverso !…
Dis Ange dóu bon Diéu entre-vese li Cor…
Lou « soulas », segur, significo « soulagement » mai lou Grand Tresor lou reviro tambèn pèr « plaisir ». Avèn, d’aiours, tout proche, lou mot « abelimen » (G.T.) : agrément, embellissement, charme em’enca li mot « gràci » e « bonur ».
Adounc, dins aqueste camin vers lou Paradis, au mitan d’un fube de soulas, d’abelimen, Mirèio es dins lou bonur de la vitòri coumplido qu’es la mort crestiano. E lou clamo :
… Urouso, urouso
lis amo que la car en terro detèn plus !
Aquéu bonur, aquelo vitòri es d’embarca emé li Santo vers lou Paradis :
Noun, more pas !
Iéu, d’un pèd proumte
Sus la barco deja mounte…
Adiéu, adiéu !… deja nous emplanan sus mar !
La mar, bello plano esmougudo,
Dóu Paradis es l’avengudo,
Uno ourgueno celebro aquesto vitòri dóu eros, la vitòri de Mirèio. Elo, l’ausis : « Es uno ourgueno, alin, que canto ? » coume se la musico celestialo acoumpagnavo lou maridage entre Diéu e Mirèio.
III – UNO EPOUPÈIO PROUVENÇALO, VALÈNT-À-DIRE PÈR MISTRAL UNO EPOUPÈIO POUPULÀRI
Aro, sian au pica de la daio. S’arrestarian aqui qu’aurian pas rèn coumpres à Mirèio, à la pensado de Mistral, à ço que voulié dire, à ço que voulié faire.
E pamens, Frederi, lou jouine Frederi nous douno la significacioun de soun obro, tre la debuto : mes en evidènci, coume sus un pountin, à la fin de la segoundo estrofo, es lou vers 14 : « Car cantan que pèr vautre, o pastre e gènt di mas ! »
Tóuti lis analisto an vist lou sèns proumié d’aquéu vers, sèns que, d’aiours, Mistral baio dins sa reviraduro : « Car nous ne chantons que pour vous, o bergers et habitants des mas ! »
Parèis clar, lou sèns : li pastre soun li paure que gardon l’avé dis autre, en Prouvènço, represènton belèu li mai paure d’entre tóuti li paure.
Gènt di mas : acò evoco li que rèston dins li mas prouvençau, ràfi, bouié, mai tambèn baile e meme pelot, prouprietàri di mas.
Adounc, dins un païs qu’es enca un païs tout entié rurau (1ro mita dóu siècle 19), s’agis de quàsi tout lou pople prouvençau. Lou proumié sèns dóu vers es clar : Mistral escriéu à destinacioun de l’ensèn, de l’unita dóu pople prouvençau.
Pamens, à-n’aquéu sèns dóu vers : « Car cantan que pèr vautre, o pastre e gènt di mas ! » se ié vèn apoundre un sèns segound que coumplèto lou proumié.
D’efèt, en prouvençau, la prepousicioun « pèr » a dos significacioun : « pour » e « par ». Adounc, lou vers vòu tambèn dire : « car nous ne chantons que par vous, o bergers et habitants des mas ! »
Dins aquéu vers, Mistral dis escriéure à destinacioun dóu pople mai, tambèn, que lou pople prouvençau es l’atour maje de l’epoupèio Mirèio. S’agirié bèn, dins l’esperit dóu Mèstre de Maiano d’uno epoupèio poupulàri prouvençalo.
Aquesto ipoutèsi, messo en lusour, anan detaia l’obro en visajant tres poun :
1 – la religioun prouvençalo,
2 – l’etnougrafìo prouvençalo,
3 – lou pople prouvençau.
1 – la religioun prouvençalo :
Pèr uno epoupèio crestiano, Mirèio a un biais estrange de s’endraia. Em’uno marrido galejado, se poudrié meme dire qu’es pas gaire catoulico.
D’efèt, lou mot « catouli » vèn dóu grè « katholicos » valènt-à-dire « universau ». La glèiso catoulico se vòu « glèiso universalo ». Lou Diéu catouli sarié un Diéu universau.
Sèmblo pas qu’acò interèsse forço Mistral bord que, dins l’envoucacioun à la divinita, au proumié vers de l’estrofo 3, clamo : « Tu, Segnour Diéu de ma patrìo ». Adounc, es pas lou Diéu catouli, universau que i’agrado mai lou de Prouvènço. E rèn que pèr ço qu’es lou de Prouvènço.
Acò se pòu pas coumprene sènso lou countèste istouri. Mistral coumenço d’escriéure Mirèio en 1851, e, l’acabo, proubable, en 1858… quouro sabèn que li revoulucioun de 1848 en Éuropo mandon lou le de la batèsto pèr lis unita naciounalo : italiano, alemando…
Es ansin que Mistral s’interèsso forço à l’unita de Prouvènço em’à soun afiermacioun que passo, tambèn, pèr li crèire de soun pople. Sian enca, dins la proumiero partido dóu siècle 19, dins uno soucieta païsano que si crèire, dirien, vuei, soun ideoulougìo, soun bastido sus lou crestianisme. Adounc, s’adrèisso au Diéu crestian, au Diéu de Prouvènço : « Tu, Segnour Diéu de ma patrìo ».
La prefàci que Mistral baio à la Rèno Jano, quàuquis annado après, afourtis enca qu’éu s’interèsso mai i crèire dóu pople – autant pèr l’istòri coume pèr la religioun – qu’à-n’uno istòri o uno religioun vertadiero.
Es ansin qu’au cant 8, quouro Mirèio, agarrido un proumié cop, pèr lou soulèu e la set, prego Sant Gèns :
Mandas-me ‘n fiéu d’eigueto lindo
O bon Sant Gèns
Aquéu sant, adoura pèr lou pople prouvençau, fai partido d’aquéli crèire poupulàri que la glèiso catoulico counèis pas coume sant.
E parié pèr li tres Marìo que Mirèio ié vai demanda d’ajudo. Es un crèire d’impourtanço pèr lou pople prouvençau de l’epoco. E pamens, au nostre, aquéli santo, que venèron au vilage santen, an uno istòri legendàri, countroubado e diferènto de l’istòri óuficialo que la glèiso catoulico counèis. Au vilage santen, lou pople prouvençau adoro li relicle di Santo que sarien arribado aqui, en barco, au siècle 1é. Mai sabèn, d’un biais scientifi, que Prouvènço fuguè crestianisado rèn qu’au siècle 3.
En mai d’acò, pèr ço que n’en dis lou martirouloge rouman, libre liturgi que tèn la tiero óuficialo di sant de la glèiso roumano, aquéli Santo soun festejado aiours emé soun cors : Marìo-Jacobe, lou 15 de mai à Veròli e Marìo-Saloumè lou 22 d’Óutoubre à Jerusalèn.
Adounc, se Mirèio es uno epoupèio crestiano, es rèn que pèr ço qu’au tèms de Mistral, lou pople prouvençau es crestian. D’aquéu tèms, lou crestianisme es lou ciment de la culturo poupulàri prouvençalo. Tout acò fai de Mirèio, subre-tout, uno epoupèio prouvençalo.
2 – l’etnougrafìo prouvençalo :
Se Mirèio, epoupèio prouvençalo, recampo li crèire poupulàri, la culturo poupulàri, i’anan trouba (e sara la memo causo d’annado après emé lou Grand Tresor e lou Museon Arlaten) uno vertadiero etnougrafìo prouvençalo (etnougrafìo : branche des sciences humaines qui a pour objet l’étude descriptive des ethnies : techniques de la vie matérielle, de l’organisation sociale, religieuse…)
Anan leva quàuquis eisèmple d’etnougrafìo prouvençalo :
cant 1é, Vincèn e soun paire travaion lou vege. Mèstre Ambròsi canto à taulo coume se fasié alor (cant dóu Baile de Suffren). Vincèn evoco soun roumavage i Santo e uno courso d’ome à Nime.
cant 3, la descoucounado di magnan,
cant 6, li noumbrous crèire poupulàri que dis Taven : li fouletoun, l’Esperit fantasti, la Garamaudo, lou Gripet, la Chaucho-Vièio, li Dra, lou Chin de Cambau…
cant 7, lou gousta di meissounié e lou fiò de Sant-Jan
cant 9, lou feneirage, la meissoun
cant 12, l’ufanouso descripcioun di pratico religiouso dins la glèiso santenco.
3 – lou pople prouvençau :
Uno epoupèio prouvençalo, uno epoupèio poupulàri, segur, acò pòu pas nous estouna venènt de l’ome qu’escriéura l’inne prouvençau emé si passage tant significatiéu coume « d’un vièi pople fièr e libre » o « e se toumbon li felibre toumbara nosto nacioun ».
Adounc, pèr Mistral, lou cèntre d’aquesto realita prouvençalo, es lou pople.
D’aquéu pople, l’anan tourna-trouba tre la debuto de l’epoupèio Mirèio enjusco soun fin bout.
Mistral l’a dich à la debuto : « car cantan que pèr vautre, o pastre e gènt di mas. »
Mistral l’a fa : lou pople es presènt à travès tóuti li persounage. Mai a tambèn uno encarnacioun fisico : Mirèio. De cop que i’a, es lou pople en cor (chœur) que se manifèsto, que parlo o que canto.
Mirèio, encarnacioun dóu pople prouvençau :
Mirèio es presènto au 1é vers dóu tèste, mai aqui, es pas uno erouïno desencarnado. A bèn li pèd sus terro. Se poudrié meme dire : a bèn li pèd dins la terro. Es d’un endré designa, moustra pèr Frederi : « Cante uno chato de Prouvènço ». Es uno prouvençalo que represènto Prouvènço, que represènto lou pople prouvençau.
Es à-n’aquelo chato de Prouvènço, que represènto tóuti li prouvençau, que li Santo, au cant 11, conton la maje part de l’istòri de Prouvènço.
À travès aquéu tros de tèste – lou raconte di tres Marìo – coume à travès lou passage dóu cant 3 « La descoucounado », es touto l’istòri mitico de Prouvènço qu’evocon. Es tout l’èime dóu pople prouvençau.
E lou viage iniciati de Mirèio vers li Santo coumplis lou retour au vilage santen dóu pople prouvençau à travès elo… lou vilage santen percebu, pèr li prouvençau, coume un brès dis óurigino.
Adounc, Mirèio, e, à travès elo, lou pople prouvençau, fai un retour is óurigino que poudra, belèu, permetre un envanc nouvelàri : « sian bessai li proumié gréu » dira la Coupo.
Se Mirèio pènso que vai pas mouri vertadieramen, mai s’enana en Paradis : « Noun, more pas ! », lou pople prouvençau qu’elo encarno mourira pas, nimai, s’a counsciènci de mounte vèn, de ço qu’es.
Lou pople prouvençau en deforo de Mirèio :
Long dóu tèste, lou pople prouvençau es presènt dins sis ativeta : « la descoucounado », « li meissounié »…
Mai, subre-tout, lou pople prouvençau acoumpagno soun erouïno, dins la glèiso santenco, jusco la mort triounflanto de Mirèio.
Aquesto mort, que mostro tambèn un retour i crèire dis aujòu (emé la barco di Santo) au tèms de la barco miraclouso que li santen canton emé lou cantico qu’acabo lou libre :
O bèlli Santo, segnouresso
De la planuro d’amaresso,
Clafissès, quand vous plais, de pèis nòsti fielat ;
Mai à la foulo pecadouiro
Qu’à vosto porto se doulouiro,
O blànqui flour de la sansouiro,
S’es de pas que ié fau, de pas emplissès-la !
(Lou bèu jour de la Candelouso de 1859 : Candelouso – presentacioun de Jèsus au Tèmple e purificacioun de la Vierge)
COUNCLUSIOUN
Mirèio es uno epoupèio sus lou moudèle dis epoupèio de l’Antiqueta éuroupenco.
Mirèio es uno epoupèio crestiano.
Mai, Mirèio es uno epoupèio crestiano bord qu’es uno epoupèio prouvençalo, valènt-à-dire, uno epoupèio dóu pople prouvençau.
Oudilo Delmas
Presidènto de la Couourdinacioun Generalo Parlaren
________________________________________


text:
Nòva Zelanda
Nòva Zelanda (var. Nava Zelanda, Nuòva Zelanda) (en anglés New Zealand) o Aotearoa (en maòri) es un país e un archipèla situat en Oceania, al sud de l'Ocean Pacific. Se compausa de doas illas principalas: l'Illa del Nòrd e l'Illa del Sud.
La capitala es Wellington.
Lo gentilici es neozelandés - esa.
Somari
Istòria[modificar | modificar la font]
L'arribada dels primièrs polinesians en Nòva Zelanda es datada a l'entorn dels ans 1250-1300. Venián de Polinesia orientala. En Nòva Zelanda trobèron una granda varietat d'espècias animalas e vegetalas e i desvolopèron la cultura maòri . Aqueles colons desvolopèron l'agricultura sus la nòva tèrra e entre los sègles XII e XIV, lo besonh d'obténer mai de tèrra per cultivar favoriguèt la proliferacion de guèrras entre las divèrsas tribús maòris fixadas en Nòva Zelanda, fòrça d'elas foguèron chapladas e lo canibalisme se faguèt mai present.
En 1642 l'explorador olandés Abel Tasman arribèt dins las tèrras neozelandeses e trobèt una fòrta resisténcia de la part dels Maòris. Cristianizèt la "Baia dels Assassinats" (uèi Golden Bay) e batejèt la nòva tèrra Statenlandt, supausant que s'agissiá del continent austral qu'arribava fins a la Tèrra dels Estats, en America del Sud. Lèu la Companhiá Neerlandesa de las Índias Orientalas li cambièt lo nom, amor que veniá de descobrir la Tèrra dels Estats vertadièra (uèi isla dels Estats), e la nomenèt "Nieuw Zeeland" en remembrança de la província neerlandesa, del comtat de Zelanda, separada per l'estuari de Ren e de Mòsa de la província de Olanda, coma la Nòva Zelanda es separada de la Nòva Olanda (Austràlia) per la mar.
L'explorador anglés James Cook naveguèt per tota la còsta neozelandesa e demostrèt qu'es formada de doas islas grandas. Cook proclamèt la Nòva Zelanda territòri de la Corona Britanica. Los primièrs poblaments de colons se compausavan de pescadors e marinièrs qu'introdusiguèron la prostitucion e de multiplas malautiás. Escambièron tanben amb los maòris armas de fuòc contra pèiras preciosas e provoquèron aital de chaples entre tribús que son coneguts coma las Guèrras dels Mosquets. Aqueles afrontaments menèron a una dramatica casuda de la populacion autoctòna.
En 1840, dabans l'interès creissent de França per lo territòri, la corona d'Anglatèrra signèt amb los maòris lo Tractat de Waitangi per lo qual los abitants cedissián la sobeiranetat de la siá tèrra a la Corona en escambi de proteccion. Al començament los maòris se lancèron amb estrambòrd dins lo comerci amb los que nomenavan pakeha, e nombrosas iwi (tribús) venguèron ricas, mas amb l'aumentacion del nombre dels colons, de conflictes apareguèron, que provoquèront las guèrras maòris entre 1860 e 1870, menant a la perda de la granda majoritat de sas tèrras pels maòris pendent tot lo rèsta del sègle XIX. Los maòris vesián que sa cultura tendiá a desaparéisser. A la fin del sègle XIX Nòva Zelanda venguèt lo granièr del Reialme Unit, en exportant de produches agricòlas coma la carn dins divèrses païses europèus. Serà pas abans 1947 que lo país obtendrà la totala independéncia del Reialme Unit. Las relacions entre los dos païses contunhèron d'èsser fòrça estrechas coma se poguèt veire quand las tropas neozelandeses luchèron al costat dels britanic durant ambedoas guèrras mondialas. Entre los ans 70 e los 80 del sègle XX, Nòva Zelanda perdèt son mercat europèu çò que, apondut a la crisi del petròli, faguèt que l'economia del país se'n ressentiguèsse fòrtament. En 1984 se signèt un tractat de liure comèrci amb Austràlia.
Politica[modificar | modificar la font]
Nòva Zelanda es una monarquia parlamentària. Lo cap d'Estat es la reina d'Anglatèrra, actualament Elisabeta II, representada per un governador general.
Geografia[modificar | modificar la font]
Nòva Zelanda es compausada de doas illas principalas, l'illa del Nòrd e l'illa del Sud, e de nombrosas autras pus pichonas, d'unas essent pron aluenhadas, près del centre de l'emisfèri maritim. La superfícia totala es de 268 680 km2 inclusent las illas Antipodas, las illas Auckland, las illas Bounty, las illas Campbell, las illas Chatham, las Tokelau e las illas Kermadec[1], sia un pauc mens qu'Itàlia o Polonha, e un pauc mai que lo Reialme Unit. Lo país s'estend sus mai de 1 600 km sus son ais nòrd-nòrd-èst e ten 15 134 km de còsta[1]. Entre las autras illas abitadas, las pus importantas son l'illa Stewart (au sud de l'illa del Sud), l'illa Waiheke (dins lo golf de Hauraki), l'illa de la Granda Barrièra (a l'èst deldich golf), las illas Chatham (a l'èst de l'illa del Sud) e las Tokelau (au Nòrd de las Samoa).
L'illa del Sud (South Island) es la pus granda ; es partejada dins tota sa longor pels Alps del Sud (Southern Alps), que lo ponch culminant es lo mont Cook amb sos 3 754 mètres d'altitud. Lo mont Cook mesurava 3 764 mètres, mas un lisament de terrenh rabotèt son som de dètz mètres lo 14 de decembre de 1991[2]. Ten dètz e uèit soms de mai de 3 000 mètres.
L'illa del Nòrd (North Island) es pauc montanhosa, mas marcada per lo volcanisme e una activitat geotermica. Son ponch culminant, lo mont Ruapehu (2 797 m), es un volcan en activitat. Los paisatges tormentats e estranhs de Nòva Zelanda li vaguèron l'interès dels studios de cinèma e de television ; son industria del torisme vejèt un interès crescut per lo país après la sortida dels films del Senhor dels anèls, realizats per Peter Jackson, el meteis neozelandés.
Economia[modificar | modificar la font]
De veire: Economia de Nòva Zelanda.
Cultura[modificar | modificar la font]
Ligams extèrnes[modificar | modificar la font]
Nòtas e referéncias[modificar | modificar la font]
- ↑ 1,0 et 1,1 (en) CIA World Factbook: New Zealand.
- ↑ (en) « Mt Cook landslide », Te Ara – the Encyclopedia of New Zealand.
Bibliografia[modificar | modificar la font]
- (en) Statistics New Zealand, The New Zealand Official Yearbook 1998, GP Publications,
- (en) Geoffroy Rice, The Oxford History of New Zealand, Oxford University Press,
- (en) Michael King, The Penguin History of New Zealand,